Koleksi Nama Anak Perempuan Huruf R Yang Baik Dalam Islam

Kalau sebelum ni Mama dah lihat himpunan nama anak perempuan huruf N dan huruf-huruf lain, kali ini jom lihat senarai nama anak perempuan huruf R.
Khas buat Mama yang sedang teruja memilih nama bakal puteri, pastikan Mama shortlist nama yang sedap didengar dan disebut, dan juga yang paling penting – dengan maksud yang baik dalam Islam.
Nama kan salah satu cerminan diri kita? Haa takkanlah Mama nak namakan anak Mama dengan nama yang bukan-bukan pulakkan?
Nak namakan anak-anak kucing pun kita dah beria, lagi-lagi anak, darah daging kita sendiri! Nama kucing tak kisah la kan takde maksud ke apa..tetapi kena ingat tau nama anak haruslah indah dan mempunyai maksud yang baik.
Sesungguhnya nama yang baik itu akan dibawa sehinggalah ke dewasa. InsyaAllah. Jadi, mama yang teringin nama perempuan yang bermula dengan huruf R tu bolehlah lihat senarai di bawah ni.
Mama Siti dah tolong senaraikan siap-siap dah, khas untuk mama-mama sekalian!
Nama Anak Perempuan Huruf R Bersama Ertinya Dalam Islam

Rabbiya Angin sejuk di musim semiRabiah Yang keempatRabihah Tanah yg tinggiRadeyah Kesukaan, kepuasanRadhiyah Yang redhaRadhwa Bukit di MedinaRadwa Kesukaan, kepuasanRafanda Makmur, kaya, senang, beruntungRafiaah Tinggi darjatnyaRafidah Papan atap, pemberi pertolongan

Rafifah Berakhlak baikRafilah Anggun, mewahRaghad Nyaman, kenyamananRahadatul KemakmuranRahidah LembutRahifah TipisRahilah Perjalanan, pelancongRahimah KesayanganRahmah Kasih sayangRaidah Angin yg bertiup dgn lembut, pemimpin

Raihah BauRaihanah Tanaman yang harum, perempuan yg luhurRaiqah Bening, murniRaisha Pemimpin, puteriRaissa Yang berimanRajihah Mantap timbangannyaRajiyyah Yang diharapkanRakhis Lembut wataknyaRakizah Emas, perak dlm tanahRamadhina Penuh dgn rahmat

Ramizah Orang yang terhormatRamlah Tokoh sahabat wanitaRamziyah IsyaratRana Menatap, melihatRania Kesukaan, kesenanganRaniah MempesonaRaninah GemerincingRaniyah MenatapRannan GemerincingRaqiqah Lembut

Raqwan KemajuanRasanah Tempat pemberhentianRasha Kijang mudaRasheeda Mendapat petunjukRasmiyah Secara resmiRasyadah Petunjuk jalan yg lurusRasyidah Mendapat petunjukRasyiqah Bentuk tubuh yang indahRaudah TamanRaudhah Taman

Rawdha TamanRazinah Serius dalam perilakuRazita BungaReem KijangRiani Gadis yang ceria, riang, gembiraRida KeredhaanRifa Setuju, mufakatRifaat Tinggi martabatnyaRifdah Pemberi pertolonganRifdatu Pemberi pertolongan

Rihab Luas dan lebarRiham Hujan gerimis yang berkepanjanganRihana KemangiRima KijangRizqah Rezeki, kurniaan AllahRosmiyah Secara rasmiRozinah Serius dalam perilakuRubina TerangRudainah Yang memintal benangRukan YakinRuksana CantikRuqayah Kemajuan, nama putri Nabi SAWRusyda Akal fikiranRusydah Petunjuk jalan yg lurusRuwaidah Berhati-hati, perlahan-lahan
Semoga bermanfaat untuk mama-mama sekalian. Mama Siti harap supaya tercetuslah idea nama perempuan yang sedap dan elok untuk bakal puteri mama. Amin.
Pilih yang indah-indah tau!


Baby Kuning atau Jaundis? Apakah Puncanya & Rawatan Menghilangkannya

Risau dan kerunsingan pada masalah kuning bayi ataupun jaundis? Ia merupakan salah satu perkara yang selalu berlaku dalam kalangan bayi yang baru lahir.
Orang dulu-dulu mungkin memanggilnya demam kuning.
Mengapa bayi kita boleh mendapat masalah kuning dan dari mana datang puncanya? Ha…jom ketahui masalah ‘baby kuning’ dengan Mama Siti di sini!
Bayi Kuning – Apa Puncanya?

Foto Kredit: mypositiveparenting.org
Penyakit bayi kuning biasanya disebabkan oleh penumpukan bilirubin dalam darah. Bilirubin adalah bahan kuning yang dihasilkan apabila sel darah merah, yang membawa oksigen ke seluruh badan, dipecah dan dipisahkan.
Bilirubin adalah kompaun yang terhasil daripada penguraian sel darah merah yang telah mati. Hemoglobin di dalam sel darah merah yang berfungsi untuk membawa oksigen tersebut akan diuraikan menjadi kompaun bernama ‘heme.’
Heme pula akan diuraikan hingga menjadi bilirubin dan kompaun inilah yang menyebabkan bayi yang kuning.
Jaundis atau kekuningan pada kulit dan mata adalah perkara biasa bagi si manja yang baru lahir.
Untuk pengetahuan mama, lebih daripada 50% bayi baru lahir mengalami demam kuning atau jaundis dalam masa beberapa hari selepas kelahiran.
Kebiasaannya apabila bayi baru lahir didapati mengalami jaundis, doktor akan menyarankan agar bayi diberi susu ibu dengan secukupnya.
Walaupun penyakit jaundis merupakan satu masalah biasa yang sering dialami oleh kebanyakan bayi, tetapi ia bukanlah satu perkara yang boleh dipandang remeh.
Simptom-Simptom Jaundis
Antara simptom jaundis yang perlua diberi perhatian adalah:
Kulit bayi kelihatan kuning terutama di kawasan paha atau kaki.Bayi tidak aktif, kurang menyusu atau kurang kencing (kurang enam kali sehari).Bayi asyik merengek, menangis dengan suara nyaring.Najis bayi kelihatan kelabu pucat (najis bayi biasanya berwarna kuning).Bayi yang mendapat jaundis berterusan melebihi dua minggu perlu mendapat pemeriksaan dan rawatan segera kerana si manja mungkin mempunyai masalah berkaitan hati, kekurangan hormon tiroid (boleh menyebabkan kecacatan otak jika lewat dirawat) atau jangkitan kuman.
Punca-punca Baby Kuning atau Berlakunya Jaundis
Terdapat beberapa punca yang boleh menyebabkan masalah kuning bayi berlaku. Punca yang selalu berlaku pada bayi adalah:
Jaundis fisiologi: Kebanyakan bayi mengalami jaundis jenis ini. Ia disebabkan hati bayi belum lagi matang untuk menguraikan kompaun bilirubin.Penyusuan: Penyusuan boleh menyebabkan bayi kekuningan terutamanya ketika bayi tidak mendapat susu yang secukupnya. Masalah baby kuning jenis ini selalunya akan hilang dengan hanya meneruskan penyusuan.Susu ibu: Terdapat beberapa kompaun di dalam susu ibu yang menyebabkan si manja lebih mudah mengalami jaundis. Tetapi kekuningan jenis ini selalunya tidak terlampau tinggi dan akan pulih dengan sendirinya.
Kesan Jaundis kepada Bayi
Foto Kredit: InfantHealth
Jaundis bayi selalunya bermula pada bahagian kulit kepala dahulu. Oleh itu, Mama boleh periksa bahagian kulit kepala atau dada dengan memicit sedikit bahagian-bahagian tersebut untuk mengetahui sama ada bayi Mama mengalami jaundis atau tidak.
Jika kulit tersebut nampak kuning, kebarangkalian bayi tersebut telah mengalami kekuningan.
Bagi bayi yang mengalami kekuningan yang tinggi bacaannya, ia boleh mengganggu fungsi otak kerana biliburin sudah masuk ke dalamnya. Antara contoh simptom yang menunjukkan jaundis si manja adalah tinggi ialah, sawan, tangisan yang tidak normal, otot yang lemah dan beberapa karakter lain.
Cara Menghilangkan Kuning Bayi
Rawatan untuk penyakit kuning yang baru lahir biasanya hanya disarankan bagi baby kuning dengan kadar bilirubin yang sangat tinggi dalam darah bayi.
Ini kerana terdapat risiko kecil bilirubin dapat masuk ke otak dan menyebabkan kerosakan otak.
Terdapat 3 rawatan utama yang boleh dijalankan di hospital untuk mengurangkan kadar bilirubin bayi anda dengan cepat iaitu:
Phototherapy
Foto Kredit: ChangeMakers
Rawatan yang selalu dilakukan adalah menggunakan phototherapy iaitu meletakkan bayi di bawah lampu rawatan. Phototherapy merupakan salah satu rawatan jaundis yang telah lama digunakan di dalam perubatan moden.
Lampu tersebut akan mengeluarkan cahaya yang akan mengubah kompaun bilirubin kepada bentuk lain yang menyebabkan ia larut dalam air. Ini kemudian akan menyebabkan kompaun bilirubin tersebut susah untuk sampai ke otak dan senang untuk disingkirkan daripada buah pinggang.
Apabila bayi yang kuning diletakkan dibawah mesin phototherapy, kebarangkalian untuk mendapat komplikasi disebabkan kekuningan yang tinggi adalah sangat rendah.
Blood Exchange Transfusion (Penukaran darah bayi dengan darah orang lain)
Foto Kredit: MedlinePlus
Apabila bacaan kekuningan terlampau tinggi, penukaran darah (blood exchange transfusion) perlu dilakukan. Iaitu kita menukarkan darah bayi yang mempunyai kompaun bilirubin yang tinggi dengan darah orang lain yang mempunyai kompaun bilirubin yang rendah. Ini akan menyebabkan bacaan jaundis bagi baby kuning turun dengan drastik.
Pemberian susu ibu
Foto Kredit: Shutterstock
Pemberian susu ibu perlulah diberi secara kerap kepada baby kuning untuk mengelakkan kekurangan air dalam badan. Ini kerana kekurangan air boleh menyebabkan paras bilirubin bayi meningkat.
Susu ibu yang mempunyai pelbagai manfaat seperti membekalkan nutrien yang secukupnya pada si manja, mengelakkan bayi daripada jangkitan kuman dan juga memberi pertumbuhan bakteria baik dalam usus bayi.
Sekiranya si manja Mama mengalami jaundis, pastikan Mama mendapat nasihat dan rawatan pakar, terutamanya bagi ibu bapa yang baru sahaja menimang cahaya mata pertama.


Himpunan Nama Anak Perempuan Huruf N

Mama sedang hamil anak perempuan? Mesti perasaan teruja yang teramat itu dikongsi bersama suami kan? Hmm..nak beri nama tulah yang selalu menjadi kerunsingan anda dan pasangan.
Nama yang diberi haruslah indah belaka dan mempunyai erti yang baik. Jadi, nak namakan anak perempuan apa ya? Kalau mama inginkan nama anak perempuan yang berhuruf N, Mama Siti dah senaraikan kat bawah ni bersama dengan maksudnya dalam Islam.
Nama Anak Perempuan Huruf N Bersama Erti Dalam Islam

Na’amah : Burung untaNaaz : kebanggan Nabawi : berita baikNabia : bangsawan/ cerdasNabighah/Nabihah: cerdas, terhormat, kenamaan, besar, muliaNabihah : cerdik, muliaNabila : cerdik, mahir, mulia, luhurNabilah : terhormat, mulia, cerdik, mahirNabilia : kedermawananNada : murah hati, embun di pagi hari

Nadawi : dermawan (bentuk lain dari Nadwa)Nadeera : berseri-seri, khusus, unikNadhira : yang berseri-seriNadhifah / Nadzifah : BersihNadhirah/Nadhira : bagus, indah, elok, cantikNadia : yang menyeru, yang memanggil, awal mula sesuatu, pembawa kesetiaanNadiah : Awal mula sesuatu, pembawa kesetiaanNadimah/Nadiyah : Teman akrabNadira : satu-satunya (Arab)Nadirah : jarang, langka, antik, berseri-seri, khusus, unik

Nadiyah : awal mula sesuatu, pembawa kesetiaanNadjaisha : wanita muliaNadra : unikNadwa : dermawanNadya : awal mula sesuatu yang muliaNadzira : waspadaNafasha : permata yang sangat berharga (Nafisha)Nafasya : berkedudukan tinggi (Naafishah)Nafeeha : aroma yang melegakan hati (Nafhah)Nafeesa : yang amat berharga; berkedudukan tinggi

Nafeeza : permata yang sangat berharga (Nafisa)Nafhah : harumNafi’ah : yang memberi manfaatNafiatul : yang suka membantu orang lainNafilah : tambahan, anjuran Nafisah : berharga, melimpah ruahNafiyah : bermanfaatNaflah : bunga matahariNafsiyah : jiwaNageena : permata

Nagina : berlianNaghmah : Suara yang merdu Nahda : MuliaNahdah : Tinggi; MuliaNahidhah : yang bangkit dengan tekad bulatNahilah : yang menyumbangkan ilmu dan adabNahiyah/Nahiyyah : Pelaksana larangan (pencegah)Nahlah : Tegukan minuman yang pertamaNaiah : anugerahNaibah : yang halus/ lembut

Naifah : Kedudukan tinggiNaifasha : sesuatu yang berhargaNaila : yang memperolehNailah : Yang suka memberi. (dieja: Naila, Nylah dan Nila) : juaraNa’ilah : Anugerah; Karunia; Nama istri Utsman bin Affan Nailazaara : bunga Cantik Yang Sukses Nailisaadah : yang suka memberi kesenangan (Nailissaadah)Nailufar : bunga terataiNaima : diberkahiNa’imah : yang senang, bahagia, ketenangan atau kedamaian, kenikmatan, halus, lunak

Naina : mataNaia / Naya  : kenyamanan dan kedamaianNaira : bersinar/ berkilauNaisyaturahma : keberanianNajah : keselamatan, kemenanganNajat : selamatNajdah : bantuan, beraniNajdiyyah : datang dari tanah tinggiNajiah : selamatNajiba : keturunan yang mulia, utama, bernilai
InsyaAllah nama yang diberikan kepada cahaya mata mama adalah setanding baiknya dengan akhlak anak sewaktu dewasa nanti.
Pesan Mama Siti adalah pilihlah nama yang elok ertinya dan sedap bunyinya.
Mama Siti yakin bahawa anak perempuan anda nanti akan suka nama yang telah diberi jikalau dipilih dengan penuh keikhlasan dan kasih sayang daripada mamanya sendiri.


PreciousCover dan BabyCover oleh Allianz Life Melindungi Ibu dan Anak

Sebuah kehamilan dan pengalaman ibu hamil ketika dia menunggu kelahiran anaknya adalah sebuah perasaan yang sangat menggembirakan.
Namun, dengan adanya pandemik COVID-19, perjalanan itu juga menjadi penuh dengan pengalaman pahit dan kegelisahan yang menjadikan kehamilan pada waktu sukar ini, jauh lebih mencabar daripada kebiasaannya.
Allianz Life Insurance Malaysia Berhad (Allianz Life) baru-baru ini melancarkan pelan PreciousCover dan BabyCover yang memberikan ibu hamil dan bayi yang baru lahir pelbagai perlindungan sebelum dan selepas kelahiran, dan juga perlindungan untuk anak.
PreciousCover memberikan perlindungan menyeluruh kepada ibu-ibu ketika dan selepas kehamilan sementara BabyCover melindungi anak daripada penyakit kritikal dan gangguan perkembangan kanak-kanak.
Ketua Pegawai Eksekutif Allianz Life, Joseph Gross berkata syarikat ini menjalankan perniagaan berkaitan perlindungan. Oleh itu, ini waktu yang baik untuk berusaha menghasilkan produk yang dapat memastikan saat-saat indah seorang ibu hamil dilindungi.
Ketua Pegawai Eksekutif Allianz Life, Joseph Gross
“Pelan-pelan ini bukan sahaja menawarkan perlindungan yang luar biasa tetapi dilengkapi dengan elemen unik untuk menjaga ibu dan anak secara hujung-ke-hujung dan memastikan kehamilan dilalui dengan kebimbangan yang sedikit.
“Menantikan kelahiran bayi adalah sebuah perjalanan yang menggembirakan, bakal ibu bapa akan merancang dan menyiapkan banyak perkara untuk anak itu, dari pelan insurans pranatal hingga persiapan untuk masa depan. Walau bagaimanapun, COVID-19 telah meletakkan ibu hamil dalam keadaan lebih rapuh, dan mereka sangat risau tentang perkara yang tidak dijangka sehingga mereka boleh kehilangan kegembiraan seorang ibu.
“Dengan PreciousCover dan BabyCover, kami berusaha keras untuk memahami cabaran mereka dan menghasilkan produk yang sesuai dengan keperluan mereka. Ia adalah sangat penting bagi syarikat untuk melakukan ini kerana wanita hamil yang dijangkiti COVID-19 didapati mempunyai risiko peningkatan komplikasi kehamilan yang teruk seperti preeklampsia,” katanya.
Di samping itu, kadar kematian bagi kelahiran mati dan kematian ibu mengandung meningkat sebanyak satu pertiga semasa pandemik COVID-19, dengan hasil kehamilan menjadi lebih buruk secara keseluruhan untuk bayi dan ibu di seluruh dunia.
Tidak seperti pelan insurans pranatal yang biasa, sebuah keunikan pelan PreciousCover dan BabyCover ialah mereka melindungi kehamilan tunggal dari teknik pembiakan dibantu termasuk Inseminasi Intrauterin, Inseminasi Intraserviks, dan Persenyawaan Vitro.
Di samping itu, antara faedah khas untuk bayi baru lahir di bawah pelan PreciousCover adalah manfaat jika dimasukkan ke Unit Rawatan Rapi, Unit Kebergantungan Tinggi, dan Unit Rawatan Rapi Neonatal, serta Manfaat Rawatan Fototerapi tanpa keperluan untuk dimasukkan ke hospital.
“Perlindungan tidak berakhir di situ. Aspek lain yang menjadikan kehamilan lebih mencabar adalah sebilangan ibu hamil ini bukan sahaja harus menghadapi kesusahan fizikal tetapi kepayahan dan tekanan mental yang timbul dari semua kerisauan mereka,” kata Gross.

“Oleh itu, PreciousCover direka untuk memasukkan manfaat rawatan psikoterapi bagi ibu untuk keadaan seperti Gangguan Kemurungan Utama dan Gangguan Kebimbangan Umum. PreciousCover dibahagikan kepada Pelan 15,000 dan Pelan 30,000. Manfaatnya adalah antara RM250 hingga RM500 sehari untuk manfaat kemasukan ke hospital dan RM15,000 hingga RM30,000 untuk manfaat kematian akibat kelahiran anak atau komplikasi kehamilan,” kata Ketua Pegawai Produk Allianz Life Ooi Haw Yun.
“Bagi kanak-kanak, manfaat kematian adalah hingga RM5,000. PreciousCover juga memberikan perlindungan terhadap 19 penyakit kongenital untuk kanak-kanak sehingga usia lima tahun. Manfaat ini membayar sehingga RM20,000 apabila kanak-kanak itu didiagnosis dengan salah satu penyakit tersebut,” tambahnya.
Di bawah pelan PreciousCover dan BabyCover, Allianz Life juga memberikan sokongan kepada ibu dalam bentuk nasihat perubatan mengenai kesihatan ibu dan anak dengan ahli perubatan dari Sunway Medical Centre.
Bersempena dengan pelancaran produk ini, Allianz Life menganjurkan Peraduan Facebook “PreciousCover & BabyCover”, yang akan berlangsung selama tiga minggu dari jam 12 malam pada 17 Julai hingga 12 malam pada 6 Ogos 2021.

Pemenang hadiah pertama, kedua dan ketiga masing-masing akan menerima Baucar Shopee bernilai RM500, RM200 dan RM100 sementara hadiah saguhati Baucar Shopee M50 untuk 10 pemenang.

Untuk setiap penyertaan yang berjaya, Allianz Malaysia akan menyumbangkan RM10 kepada Women of Will, sebuah Organisasi Bukan Kerajaan untuk menyokong usaha Pusat Jahit Komuniti itu.*

Allianz Life juga berkerjasama dengan Motherhood untuk mengadakan Parentcraft Webinar bermula dari 17 Julai, yang akan diadakan pada hari Sabtu pada bulan Julai dan Ogos.
Untuk mendaftar ke Parentcraft Webinar, sila layari www.motherhood.com.my/events. Pendaftar Parentcraft berpeluang memenangi salah satu daripada tiga hadiah cabutan bertuah; sebuah kereta dorong Chicco, tempat duduk kereta Maxi-Cosi, dan Lacte Breastpump.
Tambahan lagi, 1,000 orang pemegang polisi pertama yang mendaftar untuk PreciousCover dan/atau BabyCover akan menerima sebuah Allianz Baby Box eksklusif.*
Untuk maklumat lebih lanjut mengenai produk dan manfaatnya, layari https://www.allianz.com.my/preciouscover-babycover.
*Tertakluk kepada terma dan syarat


Senaman Ibu Mengandung yang Mudah dan Selamat yang Harus Diikuti!

Adakah mama sedang ragu-ragu untuk bersenam ketika mengandung? Takut akan memberi kesan yang negatif pada kandungan?
Bersenam secara teratur semasa mengandung dapat meningkatkan kesihatan, mengurangkan risiko kenaikan berat badan berlebihan, dan mungkin akan mempermudah saat kelahiran.
Jom ketahui lebih lanjut bersama Mama Siti di bawah ni!
Kebaikan Bersenam Dalam Mengandung
Mengapa mama harus bersenam semasa mengandung?
Semasa mengandung, aktiviti senaman dapat:
Mengurangkan sakit belakang, sembelit, kembung dan bengkakTingkatkan tahap mood dan tenaga mamaBantu mama tidur dengan lebih lenaCegah kenaikan berat badan berlebihanMenggalakkan kekuatan dan daya tahan otot
Kemungkinan faedah lain dengan mengikuti senaman yang kerap semasa kehamilan mungkin juga termasuk:
Risiko diabetes kehamilan(Gestational Diabetes) yang lebih rendahTenaga kerja yang dipendekkanMengurangkan risiko mendapat C-section
5 Jenis Senaman yang Sesuai & Selamat untuk Ibu Mengandung
1) Berjalan pantas

Foto Kredit: Shutterstock
Berjalan dengan cepat di kawasan sekitar adalah cara yang baik untuk memulakan senaman dengan selamat.
Aktiviti berjalan pantas ini mempunyai beberapa kelebihan:
Ia memberikan senaman kardiovaskular dengan impak yang kecil di lutut dan pergelangan kaki.Sekiranya mama bermula dari rumah, ia tidak dinafikan adalah percuma.Boleh berjalan kaki di mana sahaja dan pada bila-bila masa semasa kehamilan.Rakan dan ahli keluarga yang lain juga boleh menyertai sebagai teman berjalan.
Tip keselamatan: Kekal selamat dengan memilih permukaan yang rata, memakai kasut yang menyokong untuk mengelakkan jatuh atau tersadung batu, dan halangan-halangan yang lain.
2) Berenang
Foto Kredit: Shutterstock
Berenang, berjalan dalam air, dan aerobik aqua boleh bergerak tanpa memberi tekanan pada sendi. Keapungan dapat memberikan sedikit kelegaan dari berat badan tambahan ketika kehamilan.
Penting untuk memilih strok yang terasa selesa dan tidak meregang atau menyakitkan leher, bahu, atau otot belakang. Menggunakan “kickboard” juga dapat membantu menguatkan otot kaki dan punggung.
Tip Keselamatan:
Gunakan “railing” kolam untuk keseimbangan ketika memasuki kolam untuk mengelakkan daripada mama tergelincir.
Jangan menyelam atau melompat yang boleh memberi kesan kepada perut.
Elakkan kolam renang yang hangat, bilik wap, tab mandi panas, dan sauna untuk mengurangkan risiko terlalu panas pada badan.
3) Berbasikal pegun (Stationary Cycling)
Foto Kredit: Shutterstock
Berbasikal dengan basikal pegun selamat dan mudah bagi kebanyakan wanita semasa kehamilan, termasuk yang pertama kali bersenam. Ini kerana ia tidak bergerak kemana-mana dan hanya kekal di satu tempat sahaja.
Kelebihan adalah termasuk:
Berbasikal membantu menaikkan kadar jantung sambil mengurangkan tekanan pada sendi dan pelvis.Ia juga membantu menampung berat badan.Oleh kerana basikal pegun tidak bergerak, risiko jatuh adalah rendah.Hendal yang boleh di-setup lebih tinggi mungkin lebih selesa ketika kehamilan.
4) Yoga
Foto Kredit: Shutterstock
Kelas yoga prenatal dapat membantu wanita mengandung menjaga sendi mereka tetap lentur dan menjaga fleksibiliti badan. Yoga juga dapat membantu mengurangkan kesakitan dan tekanan
Kelebihan yoga merangkumi:
menguatkan ototmerangsang peredaran darahmembantu mengekalkan tekanan darah yang sihatmeningkatkan fleksibilitimeningkatkan kelonggaranteknik pengajaran untuk membantu mama tetap tenang semasa bersalin
Tip keselamatan: Semasa kehamilan berlangsung, pertimbangkan untuk berhenti berposing jikalau:
boleh menyebabkan ketidakseimbanganmelibatkan berbaring di perutmelibatkan menghabiskan masa berbaring di punggungKetika berbaring telentang, berat “baby bump” boleh memberi tekanan pada urat dan arteri utama dan mengurangkan aliran darah ke jantung. Aliran darah yang berkurang ini boleh menyebabkan pengsan.
Mama juga harus berhati-hati untuk menghindari peregangan secara berlebihan, kerana ini dapat menyebabkan kecederaan.
5) Senamrobik berimpak rendah
Foto Kredit: Medofu
Dalam senaman aerobik berimpak rendah, sekurang-kurangnya sebelah kaki mama harus tetap berada di tanah sepanjang masa.
Senaman ini tidak memerlukan daya lompatan yang tinggi yang akan memengahkan pernafasan mama.
Jenis senaman ini boleh:
menguatkan jantung dan paru-parumembantu mengekalkan keseimbangan otothadkan tekanan pada sendi
Terdapat beberapa kelas dirancang khas untuk wanita hamil. Mereka boleh melakukan senaman aerobik dengan cara yang baik, iaitu untuk bertemu dengan orang lain dan berlatih dengan tenaga pengajar yang berkelayakan untuk memenuhi keperluan khusus wanita hamil.
Jika ada yang sudah mengikuti kelas aerobik sebelum ini, harus memberitahu instruktor bahawa anda sedang hamil. Instruktor kemudian boleh mengubah suai senaman jika perlu dan memberi nasihat mengenai pergerakan yang sesuai dan selamat.
Pesan Mama Siti adalah bersenamlah mengikut kemampuan diri dan sentiasa mengekalkan diri terhidrat.
Rehat jika perlu dan jangan sesekali memaksa diri anda bersenam jika tidak larat. Semoga bermanfaat!


AskMeDoctor! Musim ke-2 Episod 15: Usus Sihat, Minda Cerdas & Ceria

Kesihatan usus adalah penting, bagaimanapun, masih ada yang tidak menyedari atau tidak tahu tentang pentingnya kesihatan usus kita. Sebenarnya, orang ramai, terutamanya ibu bapa harus sedar bahawa bakteria baik yang hidup secara semula jadi di dalam usus anak-anak dapat mempengaruhi pelbagai aspek kesihatan mereka.
Salah satu cara bagi ibu bapa untuk mengingati betapa pentingnya kesihatan usus: usus sihta, badan cergas dan ceria!
Untuk memahami dengan lebih baik mengenai kesihatan usus anak-anak anda, Dr. Foo Chee Hoe bersama Motherhood.com.my, pakar pediatrik dari Klinik Pakar Kanak-kanak Dr. Foo, akan menerangkan dengan lebih lanjut mengenai pentingnya kesihatan usus pada episod AskMeDoctor! minggu ini.
S1: Bagaimana pentingnya kesihatan usus kepada anak-anak kita?
Sumber: Shutterstock
Dr. Foo: Kepentingannya sangat penting di atas sebab-sebab yang terang dan jelas – kerana usus merupakan organ yang menyerap nutrien penting dalam badan kita. Malah, usus memainkan peranan yang jauh lebih besar dalam kesihatan keseluruhan badan anak-anak. Ia sangat penting kepada sistem imun dan juga perkembangan otak mereka.
Kesihatan usus yang baik bermaksud sistem pencernaan mampu berfungsi dengan baik kerana ia mengandungi bakteria baik yang seimbang dengan ekosistem bakteria baik yang sihat. Ekosistem ini dikenali sebagai microbiome usus.
Apabila microbiome usus terdiri daripada 85% bakteria baik, keadaan ini dikenali sebagai fuelbiosis. Bakteria baik atau lebih dikenali sebagai probiotik dapat membantu:
Mengawal sistem imunMencerna makanan yang tidak dapat dicernaMelawan bakteria jahatMengurangkan keradangan di dalam usus, yang juga akan mengurangkan risiko penyakit barah dan penyakit lain
S2: Adakah terdapat tanda-tanda usus yang tidak sihat?

Dr. Foo: Tanda-tanda usus yang tidak sihat adalah:
Cirit-biritSembelitPerut kembung atau mudah sakit perut Berlakunya alahan seperti ekzema, keradangan kulit dan gatal-gatal pada kulit Tidur yang tidak berkualitiMudah letihSindrom keletihan yang kronik
Tanda-tanda di atas boleh dikaitkan dengan kesihatan usus yang tidak sihat. Munkin ianya agak mengejutkan buat Mama, tetapi kesemua tanda di atas sangatlah berkait.
Sistem imuniti badan yang tidak baik juga adalah lemah dan sistem imuniti yang terlalu aktif akan menyebabkan keadaan autoimun yang mungkin juga berkaitan dengan kesihatan usus yang tidak baik.
70% sistem imun terletak pada usus kita.
S3: Apakah faktor-faktor yang boleh menyebabkan dysbiosis usus pada kanak-kanak?

Dr. Foo: Dysbiosis usus bermaksud terdapat keseimbangan bakteria yang tidak berfungsi – iaitu nisbah bakteria jahat yang lebih tinggi.
Microbiome usus kini tidak dikawal oleh bakteria baik dan ini akan menimbulkan masalah kepada kesihatan kita.
Faktor-faktor yang menyumbang kepada kemunculan bakteria jahat atau dysbiosis usus yang lebih tinggi adalah:
Makanan diet-rendah fibrePengambilan gula yang tinggiMakanan yang diproses
Populasi bakteria baik juga boleh dipengaruhi oleh:
Jangkitan ususGastroenteritis yang kerapPenggunaan antibiotik yang tidak disyorkan dan berulang kali
S4: Benarkah microbiome usus mempengaruhi tingkah laku kanak-kanak?

Dr. Foo: Benar. Ini kerana populasi bakteria yang berada di dalam usus mempunyai kesan atau pengaruh yang terhadap perkembangan psikologi emosi anak-anak. Berjuta-juta bakteria sebenarnya tinggal di dalam usus kita sebagai habitat semual jadi mereka.
Jumlah bakteria yang berada dalam badan kita adalah sama banyak dengan jumlah sel yang membentuk badan kita sendiri, atau lebih, sebenarnya.
Ia pernah menjadi sepuluh kali lebih banyak, tetapi sebenarnya jumlahnya lebih kurang sama atau lebih banyak sedikit.
Jadi berjuta-juta bakteria ini mempengaruhi sistem saraf enterik kita, yang bermaksud bahawa sistem saraf usus juga dihubungkan dengan sistem saraf pusat kita.
Otak, tulang belakang, dan microbiome usus juga bertanggungjawab sebagai pengantara bahan kimia yang mempengaruhi mood dan tingkah laku anak-anak.
S5: Bolehkah Doktor terangkan dengan lebih lanjut mengenai anggaran bahawa 90% serotonin atau juga dikenali sebagai hormon gembira dihasilkan di dalam usus kita?
Sumber: Freepik
Dr. Foo: Sebilangan besar neurokimia yang dikenali sebagai serotonin dihasilkan oleh sel usus dan pengeluarannya dirangsang oleh bakteria usus.
Serotonin penting untuk fungsi usus dan mood kita. Hubungan ini sebenarnya menjalin hubungan yang menarik antara mood, tingkah laku, dan usus kita.
Oleh itu, pada pendapat saya, ini mungkin salah satu sebab mengapa ada masa kita merasakan seperti ada ‘rama-rama’ berterbangan di dalam perut kita semasa kita cemas atau gementar. Apabila kita menjamah makanan yang sedap dan sihat, kita rasa lebih gembira, dan kita akan berasa kurang semangat jika kita makan makanan seperti tinggi kandungan gulanya dan fast food.
S6: Adakah benar komunikasi berlaku secara dua arah iaitu dari otak ke usus dan usus ke otak?
Sumber: Freepik
Dr. Foo: Ya, hubungan tersebut berlaku dua arah. Sekarang usus dikenali sebagai otak kedua dan mempunyai sistem sarafnya yang kompleks yang dikenali sebagai sistem saraf enterik.
Ia disambungkan ke sistem saraf pusat iaitu otak dan tulang belakang melalui saraf vagus dan kesemua ini saling mempengaruhi satu sama lain.
Inilah sebabnya mengapa terdapat hubungan langsung antara usus dan otak dan juga arah tulang belakangnya.
Mama jangan lupa ya, usus sihat, minda cerdas dan gembira!
S7: Bagaimana saya dapat meningkatkan kesihatan usus anak saya?
Sumber: Freepik
Dr. Foo: Untuk meningkatkan kesihatan usus anak Mama, perkara yang paling penting adalah dengan memastikan apa yang kita dan anak-anak makan adalah makanan yang baik. Ini kerana, makanan yang berkhasiat membantu dalam pembentukan microbiome usus yang sihat.
Oleh itu, elakkan makanan yang diproses dan makanan tidak sihat yang akan mengganggu ekosistem.
Gaya hidup sihat sangat penting dan ini sangat membantu untuk meningkatkan kesihatan usus anak-anak:
Dapatkan tidur yang mencukupiPersekitaran yang sihat untuk kanak-kanak – tidak tertekanBebas dari jangkitan dan penyakitSentiasa melakukan senaman yang sihat
S8: Apakah makanan yang dapat membantu meningkatkan kesihatan usus dan keceriaan minda anak saya?
Sumber: VITAGEN Malaysia
Dr. Foo: Bak kata pepatah, kita adalah apa yang kita makan. Jadi pepatah tersebut adalah benar kerana kita harus benar-benar makan makanan yang membantu dalam pertumbuhan bakteria yang baik.
Jadi jenis makanan apakah yang dapat membantu pertumbuhan bakteria baik itu?
Saya mencadangkan untuk makan makanan seperti:
TempehYogurtMinuman susu kultur
Oleh itu, Mama harus elakkan daripada memberi makanan yang akan memberi kesan negatif kepada microbiome usus anak-anak seperi:
Makanan yang diproses yang tinggi lemakMakanan yang tinggi kandungan gulaiMakanan rendah seratPemanis tiruan – berbahaya bagi microbe yang baik, jadi sudah tiba masanya untuk mengatakan TIDAK pada minuman sifar (kalori) dan yang diperbuat dengan pemanis tiruan

Mama berpeluang untuk memenangi 20 botol VITAGEN percuma dan cooler bag, apabila anda menjawab soalan mudah. Tag 3 rakan dan kongsi posting Facebook Motherhood ini. Hanya 10 pemenang bertuah akan menerima hadiah ini.
Tunggu apa lagi? Dapatkan VITAGEN anda hari ini!
Nantikan lebih banyak AskMeDoctor! episod di Motherhood Story dan laman Facebook Motherhood.com.my.
Artikel ini diolah daripada versi Bahasa Inggeris di Motherhood Story.


Jenis-Jenis Mimpi Bersalin Berserta Maksudnya

Pernah tak mama bangun dari mimpi yang cukup luar biasa jikalau dibandingkan dengan mimpi-mimpi biasa sebelum ini?
Contohnya, mimpi melahirkan anak. Ish, macam pelik je kan mimpi-mimpi terberanak macam ni.
Sebenarnya, banyak je orang yang meyakini bahawa mimpi itu akan memberikan pesanan untuk diri sendiri bagi kehidupan kita untuk masa akan datang.
Tak tahu lah betul atau tidak, tetapi mesti mama berasa ingin tahu akan apa maksud sebenar mimpi-mimpi macam ni tak kisah la menurut islam ataupun psikologi, betul tak?
Jadi, jom ketahui maksud-maksud untuk mimpi mama itu di sini!
Jenis-jenis mimpi bersalin
1) Mimpi melahirkan anak perempuan

Foto Kredit: Shutterstock
Jika anda bermimpi melahirkan anak perempuan, maka maksudnya anda akan mendapat kemuliaan, sanjungan, mendapat harta warisan, atau mendapat rezeki.
Jika dalam kenyataan anda juga telah memiliki anak perempuan, maka jangan anda bandingkan dirinya dengan anak-anak lelaki anda tau.
Dalam ajaran Islam, disebutkan keutamaan dari memiliki anak perempuan adalah melalui catatan Hadith berikut:
Al Imam Muslim rahimahullah membuat sebuah bab dalam kitab shahihnya dengan judul (باب فَضْلِ الإِحْسَانِ إِلَى الْبَنَاتِ) “Keutamaan Berbuat Baik kepada Anak-Anak Perempuan”. Beliau membawakan tiga hadith seperti berikut :
Pertama, Hadits dari  ‘Aisyah radhiyallahu ‘anha, beliau berkata:
جَاءَتْنِى امْرَأَةٌ وَمَعَهَا ابْنَتَانِ لَهَا فَسَأَلَتْنِى فَلَمْ تَجِدْ عِنْدِى شَيْئًا غَيْرَ تَمْرَةٍ وَاحِدَةٍ فَأَعْطَيْتُهَا إِيَّاهَا فَأَخَذَتْهَا فَقَسَمَتْهَا بَيْنَ ابْنَتَيْهَا وَلَمْ تَأْكُلْ مِنْهَا شَيْئًا ثُمَّ قَامَتْ فَخَرَجَتْ وَابْنَتَاهَا فَدَخَلَ عَلَىَّ النَّبِىُّ -صلى الله عليه وسلم- فَحَدَّثْتُهُ حَدِيثَهَا فَقَالَ النَّبِىُّ -صلى الله عليه وسلم- « مَنِ ابْتُلِىَ مِنَ الْبَنَاتِ بِشَىْءٍ فَأَحْسَنَ إِلَيْهِنَّ كُنَّ لَهُ سِتْرًا مِنَ النَّارِ »
“Ada seorang perempuan yang datang menemuiku dengan membawa dua anak perempuannya. Dia meminta-minta kepadaku, namun aku tidak mempunyai apapun kecuali satu buah kurma. Lalu aku berikan sebuah kurma tersebut untuknya. Wanita itu menerima kurma tersebut dan membaginya menjadi dua untuk diberikan kepada kedua anaknya, sementara dia sendiri tidak ikut memakannya. Kemudian wanita itu bangkit dan keluar bersama anaknya.”
Setelah itu Nabi sallallahu alaihi wasallam datang dan aku ceritakan peristiwa tadi kepada beliau, maka Nabi sallallahu alaihi wasallam bersabda,
“Barangsiapa yang diuji dengan anak-anak perempuan, kemudian dia berbuat baik kepada mereka, maka anak-anak perempuan tersebut akan menjadi penghalang dari seksa api neraka” (H.R Muslim 2629)
2) Mimpi melahirkan anak lelaki
Foto Kredit: Shutterstock
Bermimpi tentang mempunyai bayi lelaki atau melahirkan bayi lelaki adalah merupakan permulaan yang baharu. Permulaan ini boleh dilakukan dengan pasangan anda atau mungkin akan mendapat pekerjaan baru.
Sekiranya anda sudah berkahwin, impian itu mungkin mencadangkan mendapat berita kehamilan. Seorang bayi lelaki akan membawa kegembiraan kepada keluarga. Oleh itu impian itu akan membawa kebahagiaan dalam hidup anda.
Setiap kali anda memulakan sesuatu yang baru, anda perlu menjaganya betul tak? Tugas itu memerlukan perhatian sepenuhnya; jika tidak, rancangan itu tidak akan berjaya. Sekiranya berkaitan dengan kehamilan, anda mungkin menyedari penjagaan dan pencegahan yang diperlukan.
3) Melahirkan anak secara normal
Foto Kredit: Shutterstock
Melahirkan bayi secara normal, adalah sesuatu yang selalu diharapkan dan diinginkan oleh setiap wanita yang sedang megandung atau akan melahirkan.
Ini kerana, perjuangan yang perlu dilakukan saat melahirkan secara normal akan lebih mudah daripada saat melahirkan bayi dengan cara operasi atau C-section.
Melahirkan bayi secara normal tidak hanya ada di dunia nyata, hal tersebut juga kerap muncul di dunia mimpi yang kerap kali menghampiri para wanita yang sedang hamil mahupun yang tidak.
Mimpi melahirkan bayi secara normal adalah suatu pertanda baik untuk anda, biasanya orang yang bermimpi hamil secara normal akan mendapatkan sesuatu yang baru dalam hidupnya.
Sesuatu yang baru tersebut boleh dalam bentuk apapun, sebuah kesempatan dalam pekerjaan, atau pun mendapatkan pasangan baru yang selama ini diharapkan.
4) Melahirkan anak kembar
Foto Kredit: Shutterstock
Menurut kepercayaan kuno, mimpi memiliki bayi kembar ini menggambarkan akan situasi yang anda sedang hadapi saat ini. Bayi kembar biasanya sangat istimewa di dalam sesebuah keluarga.
Tidak hanya itu, mereka juga membuat seluruh keluarga menjadi istimewa. Jadi, bayi kembar yang anda lihat dalam mimpi itu menggambarkan keberuntungan yang akan anda alami di masa hadapan.
Mimpi tentang bayi kembar juga dianggap sebagai suatu pertanda yang baik. Mimpi ini dikaitkan dengan situasi kewangan anda kelak. Ada kepercayaan bahawa anda akan mendapatkan rezeki yang besar dan tidak terduga.
Untuk bermimpi perkara-perkara ni seperti mimpi mengandung sebenarnya normal sahaja. Tetapi janganlah kita terlalu taksub akan kebenarannya yang tidak pasti atau sahih.
Paling penting sekali adalah untuk kita sentiasa beramal ibadah dan berdoa kepada Allah S.W.T dan meminta untuk dijauhkan bala dan dekatkanlah rezeki. InsyaAllah.
Semoga mimpi-mimpi seperti ini tidak membawa perkara-perkara yang buruk.


Nama Anak Perempuan Huruf M

Barang-barang baby mesti mama semua dah belikan? Ha..satu benda je tertinggal sekarang ni iaitu nama anak. Manalah tahu syok sangat sampai terlupa nak fikir nak bagi nama anak apa betul tak?
Nama anak ni penting tau sebabnya nama yang dilipih tu haruslah mempunyai maksud yang baik dan elok. Nama yang baik itulah yang akan dibawa sehingga dewasa. Jadi, pilihla betul-betul dan elakkan nama yang merepek yang tiada maksud.
Mama Siti dah senaraikan dah nama anak perempuan yang bermula huruf M berserta maksudnya dalam Islam kat bawah ni. Semoga berguna untuk mama sekalian!
Nama Anak Perempuan Huruf M bersama Maksud dalam Islam

Maaijah : yang berombak, bergelombangMaaiyah : kebersamaanMaali : tinggiMaamunah : dipercayaMaanah : cahayaMaahnoor : cahaya bulanMa as-sama : hati yang mulia, wanita murah hati, putri al-Muzaffar memiliki nama ini; dia membangun sebuah sekolah agamaMabrukah : dapat berkahMadaniya : kemajuanMadaniyah : bertamadun, berbudaya

Maddahah : yang senang memujiMadeeha : terpuji, patut dihormatiMadia : terpuji, patut dihormatiMadiha : yang bisa dipercaya, yang bisa memegang amanah.Madina : cantiMadhat : pujianMadhia : terpuji, patut dihormatMadzanah : menara tempat adzan sholatMaezurra : perempuan yang suksesMafaza : sukses

Maghfirah : pengampunanMaha : mata besar, seperti bulanMahabbat : cintaMahdeya, Mahdia : yang mendapat hidayahMahar : anak perempuan yang mampu, pandai dan cakaMahasin : kecantikanMahbasah : seorang narator hadisMahbubah : yang dicintaiMahdiyah : suciMaheem : bulan penuh

Maheera : sangat terampil, ahliMahek : keharuman Meheroon : yang mempesonakanMahfuzhah : yang terpelihara (dari keburukan)Mahia : kehidupanMahibah : berwibawaMahirah :  pandai, pintarMahjabeen : kekuatan, kekuasaanMahmudah : terpuji Mahneera : pertama lahir dari pasangan

Mahnoor : terang bulaMahra : cantik Mahreen : cerah dan cantik seperti matahariMahrukh : wajah seperti bulan, yang cantikMahrusah : yang terjagaMahrosh : sepotong bulan, menyenangkanMahtob : sinar bulanMahum : cahaya bulan Mahvish : wajah bulanMahwish : cantik seperti bulan

Mahwush : seindah bulanMahveen : cahaya matahariMaida : berbuat baikMaimah : kenikmatanMaimanah : keberkahanMaimanatul : menyenangkanMaimunah : yang beruntung, yang berbahagiaMaira : bulanMais : kebanggaanMa’isah : berjalan dengan bangga, berjalan dengan berayu
Semoga bermanfaat untuk mama sekalian! InsyaAllah pencarian nama anak perempuan mama yang diinginkan dipermudahkan.
Untuk pilihan nama anak perempuan yang bermula dengan huruf lain, Mama boleh lihat di sini dan kongsikan bersama bakal-bakal ibu yang lain ya.


Wajibkah Mama Berpantang? 15 Cara Berpantang yang Perlu Diamalkan!

Berpantang adalah sesuatu perkara yang normal dan selalu diamalkan dalam masyarakat kita.
Namun, adakah perlu untuk kita berpantang? Adakah pantang itu wajib? Apa cara berpantang yang boleh kita amalkan?
Jom ketahui dengan lebih lanjut tentang berpantang dengan Mama Siti di sini!
Seorang doktor, Imelda Balchin pernah berkongsikan kebenaran tentang isu berpantang selepas bersalin ini di laman Facebook miliknya.

Sumber: Facebook Dr. Imelda Balchin
Dr. Imelda, seorang Profesor Jabatan Obstetrik dan Ginekologi, Fakulti Perubatan Universiti Malaya, berkata bahawa tradisi ‘berpantang’ ini sebenarnya merupakan satu kemewahan untuk orang-orang yang berada kerana bukan semua orang mempunyai kehidupan yang mewah atau mampu.
Berpantang Yang Wajib dalam Islam
#Tidak Membuat Hubungan Kelamin Bersama Suami
Dalam Islam, berpantang yang WAJIB dilakukan selepas bersalin ialah tidak membuat hubungan kelamin dengan suami selagi darah nifas belum kering (sampai had maksima 60 hari diberikan, dan bukan hanya 40 hari).
Si isteri sudah boleh bersama dengan suami lebih awal daripada 40 hari jika darah nifasnya kering lebih awal dari tempoh tersebut.
Peranan Suami & Orang Sekeliling Kepada Isteri Semasa Berpantang
Bagi perkara yang lain pula, semuanya bukan wajib. Yang penting ialah ibu-ibu diberi sokongan emosi oleh suami dan ahli keluarga yang lain supaya Mama dapat menumpukan segala perhatian kepada bayi yang baru lahir dan juga proses pemulihan badan.
Sokongan orang sekeliling sangat penting semasa tempoh ini untuk mengelakkan masalak depresi atau meroyan.
Perlu Berpantang atau Tidak?
Persoalan ini sentiasa dijadikan perdebatan terutamanya dalam kalangan ibu muda.
Perlu atau tidak perlu sebenarnya subjektif dan mengikut kemampuan individu masing-masing. Jika mampu berpantang, berpantanglah. Jika tidak, rujuklah dengan doktor.
Zaman nenek moyang kita dahulu sering menasihatkan kita untuk berpantang kerana takut memberi kesan pada tubuh badan apabila meningkat usia kelak.
Kita nak pakai badan kita lamakan Mama?
Dan jika Mama ingin berpantang, jom amalkan cara-cara berpantang yang telah disenaraikan oleh Mama Siti ni!
Foto Kredit: MAKCANTEK OFFICIAL
15 Cara Berpantang yang Perlu Diamalkan
Pantang merokok. Berhenti merokok. Suami mama sekalian harus berhenti merokok. Semua yang merokok dalam rumah tu suruh berhenti merokok juga tau!Pantang makanan yang mama alergik. Kalau tak ada alergik, makanlah macam biasa. Makan secara sihat dan pilih makanan berkhasiat.Pantang minum air sikit – minum air mencukupi, air panas air sejuk air suam. Minum je, tidak ada masalah. Segala air yang masuk dalam akan bertukar ikut suhu badan ibu. Pantang makan berlebihan. Pantang makan terlalu banyak garam dan pantang makan atau minum yang manis-manis, Pantang makan makanan berproses, makan junk food. Tulis makanan yang boleh dan tak boleh dimakan semasa berpantang. Pantang makan ubat/produk kurus. Nak kurus cepat – Susu badan!Pantang ‘bersama’ dengan suami. Tunggu darah nifas kering dahulu. Pantang menyentuh luka jahitan tanpa mencuci tangan. Nak luka cepat sembuh, ikut cakap doktor dan cakap misi. Makcik-makcik yang suruh sapu manjakani, kunyit, serbuk cili ke apa, sila abaikan.Pantang tidak menjaga kebersihan diri. Mama harus mandi dan sentiasa bersihkan diri. Lagi best kalau wangi-wangi!Pantang pakai baju atau bengkung ketat-ketat di atas luka, sehingga luka sembuh. Nak pakai kain atau seluar ke tidak ada masalah. Memana mama suka dan selesa. Pantang merawat diri sendiri jika ada masalah: darah nifas banyak, sakit perut yang teruk, demam, payu dara bengkak, nifas berbau busuk, rasa nak pitam, harus segera berjumpa dengan doktor. Jangan tanya dekat Facebook atau Twitter ya Mama! Yang acah-acah jadi doktor pun harus dijauhi.Pantang tidak berjalan dan baring memanjang. Lagi banyak berjalan, lagi aktif dan lagi cepat ibu pulih. Risiko darah beku (thrombosis) pun akan mengurang.Pantang dari biarkan orang ramai sepupu sepapat datang rumah. Bagi peluang ibu nak berehat. Nak susukan bayi pun susah orang tak putus-putus datang betul tak?Pantang beli produk-produk yang anda tidak mengetahui bahan kandungannya atau kesan sampingannya. Tak perlu makan jamu. Simpanlah duit untuk beli keperluan bayi.Pantang bagi bayi makanan atau minuman melainkan susu ibu atau susu formula khas untuk bayi atau ubat yang dinasihatkan oleh doktor. Susu ibu adalah  makanan terbaik untuk bayi. Lepas 6 bulan dah boleh start makanan solid foods.Pantang memberikan tekanan perasaan pada ibu dengan memaksa ibu berpantang dan memaksa ibu elakkan makanan-makanan berkhasiat seperti pelbagai jenis sayur-sayuran dan buah-buahan yang baik untuk kesihatan. Ni suruh pesan dekat suami ya.
Semoga bermanfaat untuk mama-mama sekalian! Pesan Mama Siti adalah berpantanglah ikut kemampuan dan sentiasa mengikuti nasihat doktor yang lagi arif tentang hal-hal kesihatan. InsyaAllah semuanya baik-baik sahaja.


Kawal Selia Kendiri Bermula di Rumah

Memupuk amalan kawal selia kendiri dari usia muda sangat penting dalam era teknologi media sosial masa kini.
Platform sosial dan digital kini dengan pantas menjadi wadah hiburan maya tanpa pengawasan yang memberi sedikit ruang kepada ibu bapa untuk berehat seketika daripada melayan kerenah anak mereka.
Ia merupakan ruang yang menyajikan hiburan dan hiburan berunsur pendidikan tanpa batasan kepada kanak-kanak seawal usia dua tahun, yang akhirnya boleh membuatkan mereka ketagih.

Kredit Foto: theguardian.com
Hakikatnya, dalam era teknologi masa kini, memang sukar untuk menyekat mereka daripada menatap skrin, tetapi pernahkah ibu bapa berfikir sejenak tentang implikasinya? Apakah yang ditonton oleh anak-anak mereka? Apakah kandungan yang dinikmati dan adakah ruang ini selamat untuk mereka?
Anak kecil dan kanak-kanak yang berusia sehingga 13 tahun atau lebih mempunyai minda aktif yang diibaratkan seperti span yang dapat menyerap segala kandungan yang dipertontonkan.
Dengan kurangnya pengalaman, mereka mungkin membuat pertimbangan yang kurang teliti dan menerima segala bentuk kandungan seadanya, sama ada baik atau buruk.
Platform seperti YouTube, Facebook, Twitter, Instagram, TikTok, Snapchat dan platform media sosial lain memuatkan pelbagai kandungan tidak ditapis yang lazimnya tidak dikawal selia oleh pencipta kandungan.
Sesiapa sahaja boleh menghasilkan kandungan di platform ini dan langsung tidak ambil tahu atau tidak peduli tentang siapa yang menggunakan kandungan tersebut, tanpa mengira umur.
Memandangkan pelbagai platform ini tidak boleh dilenyapkan daripada dunia media sosial anak anda, ibu bapa perlu mengamalkan dan menggalakkan kawal selia kendiri di rumah.
“Kawal selia kendiri sebenarnya bermula di rumah dan merupakan kemahiran berguna yang boleh dikuasai dan dimanfaatkan oleh kanak-kanak apabila mereka dewasa. Ia seharusnya dianggap sebagai kemahiran hidup, seperti mana berenang. Bukankah kita tidak akan membenarkan anak kita bermain di lautan tanpa terlebih dahulu mengajar mereka cara untuk berenang? Kita juga tidak akan melepaskan pandangan kita daripada anak-anak kecil semasa berenang kerana mereka terdedah kepada risiko atas faktor usia.”
“Pemantauan yang sama harus dilakukan apabila anak-anak kita berenang di lautan dalam talian. Ibu bapa seharusnya terlebih dahulu melengkapkan anak-anak mereka dengan ilmu tentang kawal selia kendiri dan membuka mata mereka terhadap bahaya yang wujud di ruang maya. Kanak-kanak dan orang dewasa mendapat manfaat daripada mempelajari bagaimana kandungan tertentu boleh mempengaruhi mereka dan apa yang boleh mereka lakukan untuk mengawal selia sendiri kandungan sedemikian,” kata Pengarah Eksekutif Forum Kandungan Komunikasi dan Multimedia Malaysia (Forum Kandungan), Mediha Mahmood.
Mediha Mahmood, Pengarah Eksekutif Forum Kandungan Komunikasi dan Multimedia Malaysia
Beliau menambah bahawa penglibatan dan komunikasi berterusan dengan anak-anak kecil adalah langkah pertama yang penting bagi ibu bapa. Mereka seharusnya sentiasa peka dan mengambil tahu jenis kandungan yang digunakan oleh anak mereka.
Kawal selia kendiri mudah dilakukan dengan bantuan Kod Kandungan Komunikasi dan Multimedia Malaysia (Kod Kandungan), iaitu garis panduan yang dirangka oleh Forum Kandungan untuk menggalakkan amalan terbaik dan piawaian kandungan dalam kalangan pencipta kandungan dan pengguna.
Perkara ini lebih penting lagi bagi anak-anak yang berusia sembilan hingga 13 tahun, yang bukan lagi dalam kategori kanak-kanak tetapi masih belum menjadi remaja dalam erti kata sebenar.
Kredit Foto: myhealth.gov.my
Pada usia inilah mereka paling mudah terpengaruh dan membentuk pandangan berasaskan kandungan yang dimuatkan di media sosial dan laman rangkaian sosial.
Di laman rangkaian sosial, sesiapa sahaja dari mana-mana peringkat usia dengan mudah boleh berhubung dengan anak anda dan mengajak untuk berbual.
Paling membimbangkan, pelaku mungkin seorang pedofil, iaitu mereka yang tertarik secara seksual terhadap kanak-kanak atau remaja muda lain yang menggalakkan pemikiran kurang sihat atau terlibat dalam tingkah laku antisosial seperti ugutan, penderaan lisan dan pembulian siber.
Kanak-kanak hari ini membesar dalam dunia digital. Memang tidak adil atau produktif bagi ibu bapa untuk mengharamkan mereka daripada melayari Internet dan media sosial. Satu faktor positif ialah platform dalam talian juga menyediakan kaedah bagi kawal selia kendiri,kata Mediha.
Ibu bapa boleh mengawal penggunaan kandungan dan menapis mengikut kesesuaian. Menggunakan ciri-ciri dan penetapan seperti kunci ibu bapa, penapisan, kunci mengikut waktu dan sekatan keselamatan adalah langkah penting yang pertama bagi melaksanakan kawal selia kendiri.
Ibu bapa yang memang mengenali anak mereka sendiri sudah tentu mahu menjaga kepentingan dan keselamatan mereka, mampu menapis dan menghalang laman bahaya dan mencipta ruang selamat bagi anak mereka tanpa mengira usia.
Walaupun tindakan menapis dan menggunakan kunci ibu bapa hanya berkesan bagi kanak-kanak pada usia tertentu, mereka juga boleh menggalakkan kawal selia kendiri dalam kalangan anak-anak yang lebih besar dengan sentiasa berbincang dengan mereka tentang aktiviti media sosial.
Kredit Foto: beritaharian.sg
Ibu bapa seharusnya peka tentang aktiviti anak mereka dengan peranti yang sering menemani mereka walaupun semasa makan dan tidur.
“Kawal selia kendiri ialah amalan terbaik bagi setiap orang yang terlibat dalam penciptaan dan penggunaan kandungan. Dengan mengawal selia kandungan dan menyedari potensi kewujudan kandungan yang kadangkala boleh membawa mudarat dan menyinggung perasaan, pengguna dalam talian juga boleh bertindak dengan melaporkan kandungan tersebut kepada pihak berkuasa yang berkaitan. Bagi kanak-kanak, mendidik dan memperkasakan kawal selia kendiri akan mendorong mereka melaporkan sebarang kandungan yang menyinggung perasaan, tidak menyenangkan atau menimbulkan kebimbangan kepada ibu bapa mereka. Dengan berbuat demikian, ibu bapa dan kanak-kanak boleh mewujudkan persekitaran maya yang selamat dan sihat,” ujar Mediha.
Dalam pada itu, kawal selia kendiri juga penting apabila kanak-kanak mencipta kandungan dalam talian.
Kredit Foto: havenlife.com
Sama ada komen ringkas atau paparan audio visual lengkap mereka seharusnya dilengkapi dengan ilmu tentang kawal selia kendiri dan menentukan apa yang sesuai untuk tatapan awam.
Memahami hakikat ini sejak dari usia muda akan memastikan generasi masa depan akan terus menjadi pencipta dan pengguna kandungan yang bertanggungjawab.


Cara Hilangkan Sedu Bayi Jika Ia Menyebabkan Ketidakselesaan Pada Si Manja

Sebenarnya dari kita kecil lagi kita sudah mendapat sedu atau hiccups. Walaupun ia mungkin menyebabkan ketidakselesaan pada kita, namun ia sebenarnya tidak sama sekali mengganggu si manja.
Malah, ia tidak memberi kesan negatif pun kepada si manja. Lagi menarik, bayi kita boleh tidur dengan lena tanpa gangguan walaupun ketika sedu.
Namun begitu, Mama dan Papa harus ambil tahu segala maklumat mengenai sedu bayi dari segi cara hilangkan sedu bayi tersebut, punca-puncanya dan juga apakah yang harus dielakkan jika bayi sedu.
Apakah yang Menyebabkan Sedu Bayi?

Kredit Foto: Adobe Stock
Sama seperti pada orang dewasa, sedu bayi berlaku disebabkan oleh contractions diafragma bayi yang kecil dan berkembang, otot besar yang melintasi bahagian bawah tulang rusuk dan bergerak ke atas dan ke bawah semasa kita bernafas.
Walaupun masih belum ada kajian yang sahih mengenai ini, namun contraction tersebut boleh berlaku disebabkan oleh pelbagai perkara.
Sedu bayi boleh berlaku kerana bayi terlalu banyak makan, makan dengan cepat atau tertelan banyak udara semasa sesi menyusu dan apa sahaja yang boleh menyebabkan perut kembung atau banyak angin.
Ini akan menyebabkan kekejangan di bahagian perut dan seterusnya sedu pada bayi.
Cara Hilangkan Sedu Bayi dengan Selamat
Walaupun sedu bayi tidaklah membahayakan, namun terdapat beberapa cara hilangkan sedu bayi yang Mama dan Papa boleh cuba.
Kadang-kadang ia merisaukan kita sendiri sebagai ibu bapa, walhal ianya tidaklah memberi kesan negatif kepada si manja.
Jangan risau kerana Mama Siti telah mengumpulkan petua-petua penting dan cara untuk menghilangkan sedu bayi.
Klu: Ini ada kaitan dengan “burping”!
1. Hilangkan sedu bayi ketika menyusu
Kredit Foto: Adobe Stock
Sendawakan bayi semasa anda beralih dari satu payudara ke payudara yang lain.Sekiranya tertelan udara merupakan masalah utama, adalah baik untuk menilai semula cara anda menyusu. Pastikan bibir bayi dilekatkan di sekitar areola payudara anda, bukan hanya pada puting.Sama seperti menyendawakan bayi, Mama harus tegakkan bayi selama 20 hingga 30 minit setiap kali selepas sesi menyusu. Gosok bahagian belakang si manja atau menggoyangannya secara lembut juga dapat membantu menghilangkan sedu bayi.
Kredit Foto: Adobe Stock
2. Hilangkan sedu bayi yang diberi susu botol
Pakar mengesyorkan untuk hentikan pemberian susu botol apabila anak anda sudah minum setengah botol untuk sendawakannya dan kembali menyusu selepas 5 hingga 10 minit. Pemberian susu botol dalam keadaan santai dapat membantu untuk menghilangkan sedu bayi. Cuba periksa semula keadaan botol susu tersebut. Pastikan udara tidak berada di bahagian puting, tetapi berada di bahagian bawah botol.
3. Berikan Puting Bayi
Pacifier atau  puting bayi juga dapat membantu mengurangkan sedu bayi. Jika bayi Mama sedu secara tiba-tiba (bukan semasa sesi menyusu), Mama boleh berikan puting bayi pada si manja kerana ini dapat membantu menenangkan diaphragm yang akan menghentikan sedu bayi.
4. Biarkan Ia Berhenti Sendiri
Bayi di bawah umur satu tahun, terutamanya bagi bayi baru lahir, amat normal untuk mereka mendapat sedu dan sebenarnya sedu tersebut boleh hilang dengan sendirinya.
Sekiranya sedu tersebut tidak mengganggu si manja, Mama boleh biarkan sahaja dan ia akan hilang dengan sendirinya.
JANGAN Lakukan Perkara-perkara Ini Ketika Bayi Sedu!
Kredit Foto: Adobe Stock
Jangan sekali-kali mengejutkan atau menakutkan bayi sebagai salah satu cara untuk hilangkan sedu bayi.Jangan letakkan kain basah di dahi mereka, ia tidak akan membantu.Menahan nafas adalah cara yang tidak boleh dicuba pada bayi. Ianya adalah berbahaya!Menarik lidah bayi dan menekan dahi atau fontanelle anterior (bahagian lembut kepala bayi) kerana ini boleh mencederakan bayi.
Akhirnya, ingatlah bahawa sedu bayi jarang menjadi perkara yang perlu dibimbangkan. Malah, kajian menunjukkan bahawa sedu atau hiccups ini turut memainkan peranan dalam perkembangan otak dan juga sistem pernafasan si manja. Senang cakap sedu bayi seperti salah satu ‘alat’ yang membantu dalam perkembangan anak kita.
Jadi, Mama tak perlulah risaukan sangat ya. Jika ia mengganggu tidur bayi, Mama boleh berjumpa dengan doktor untuk mendapatkan nasihat atau rawatan khusus.


Ketahui Fakta Bunting Pelamin yang Sebenar dan Elakkan Mitos!

Apa? Bunting pelamin tu hamil waktu bersanding?
Ha…inilah yang selalu menjadi kepercayaan individu yang tidak tahu maksud sebenar bunting pelamin tu. Asal dengar pelamin je terus ‘cop’ mengandung sebelum waktu bersanding.
Hati-hati, jangan sampai jatuh fitnah ya.
Sebenarnya Mama Siti pun pernah percaya macam tu juga..hihi…tetapi tidak lagi. Kita haruslah sentiasa mengambil tahu ilmu dan fakta yang betul.
Jadi, Mama Siti nak berkongsi dengan mama-mama semua tentang fakta bunting pelamin yang sebenar!
Apa Itu Bunting Pelamin?

Foto Kredit: Shutterstock
Kebiasaannya bunting pelamin ini dianggap “misnormer” seolah-olah menggambarkan pengantin perempuan telah hamil ketika berkahwin dan itu bukan perkara yang sebenarnya berlaku.
Janganlah kita menghina dan memfitnah ibu bunting pelamin hanya atas alasan umur janin lebih awal dari tarikh perkahwinan mereka.
Sebagai masyarakat yang berwibawa dan berilmu, adalah penting bagi kita untuk  faham terlebih dahulu konsep usia janin dalam kandungan sebelum menyebarkan sebarang fitnah secara sesuka hati tanpa usul periksa dan bukti.
Perkiraan Usia Kehamilan
Foto Kredit: Shutterstock
Perkiraan usia kehamilan diambil daripada tarikh hari pertama haid yang baru berakhir ataupun last menstrual period (LMP).
Sebagai contoh:
Tarikh hari pertama haid (LMP) isteri :14 Januari 2021Tarikh bernikah : 28 Januari 2021Tarikh berjumpa doktor : 28 Februari 2021Kiraan usia kehamilan : 14 Januari 2021 – 28 Februari 2021 = 6 minggu
Jika diambil perkiraan ini, maka usia kehamilan lebih lama daripada usia pernikahan.
Foto Kredit: MedShop
Kebiasaannya, di Klinik Keluarga dan Pakar Wanita, mereka akan menggunakan alat pengiraan seperti di atas untuk membuat pengiraan tarikh LMP, usia kehamilan, dan tarikh bersalin.
Tarikh obstetrik setiap wanita adalah berbeza dengan tarikh embrio (usia embrio). Tarikh obstetrik selalunya sekitar 2 minggu lebih lama daripada tarikh sebenar embrio.
Oleh itu, ia adalah penting bagi kita untuk mengetahui cara pengiraan usia kehamilan ini bagi mengelakkan sebarang salah faham atau pertuduhan yang tidak diingini daripada berlaku.
Pesan Mama Siti adalah kita perlu ingat bahawa usia janin dalam kandungan BUKAN dikira dari masa terakhir ‘bersama’ tetapi dikira dari hari PERTAMA datangnya period yang terakhir.
Ini juga akan menjadi soalan pertama yang ditanya oleh pakar sakit puan, iaitu,
Bila hari pertama period terakhir?
Dan bukan,
Bila waktu terakhir anda ‘bersama’ suami?
Hal ini juga kerana selepas habis tempoh haid, ovari akan menghasilkan telur pada waktu yang kita paling subur, iaitu lebih kurang pada hari ke-14 hingga 16.
Foto Kredit: topsante.com
Sebab itu, kalau anda berdasarkan contoh tarikh di atas, jika pasangan suami isteri melakukan hubungan kelamin pada hari perkahwinannya dan pensenyawaan berlaku, ia akan berlaku pada waktu si isteri sangat subur, maka isteri pun berjaya hamil!
Jadi, jangan lupa untuk baca fakta dahulu ya. Dan ini menunjukkan betapa pentingnya untuk menerapkan diri dengan pelbagai ilmu. Jangan biarkan diri dan minda kita diselubungi fakta dan mitos yang tidak betul tau!


Autisme – Kepentingan Penglibatan Ibu Bapa Dan Terapi Pakar

Seperti mana-mana ibu bapa, tidak mudah untuk mengetahui bahawa anak yang tersayang mempunyai masalah kesihatan atau perkembangan. Contohnya seperti autisme. Mama Siti sendiri pun pasti akan berasa risau memikirkan masa depannya.
Walau bagaimanapun, anak-anak yang mempunyai masalah perkembangan seperti ini sebenarnya sangat istimewa, dan baik untuk kita sebagai ibu bapa juga.
Ditambah pula dengan keadaan yang serba moden sekarang, terdapat banyak rawatan dan aktiviti yang boleh membantu anak-anak dengan autisme spektrum dan juga ibu bapanya sendiri memperoleh kemahiran baharu dan cara untuk mengatasi cabaran yang mendatang.
Jom ketahui dengan lebih lagi tentang autisme di sini!
Apakah itu autisme?

Kredit Foto: Adobe Stock
Autisme adalah gangguan perkembangan neuro sepanjang hayat. Ini bermakna autisme memberi kesan kepada perkembangan otak dan mempengaruhi keupayaan anak untuk berkomunikasi, berinteraksi secara sosial, dan belajar seperti anak biasa.
Oleh kerana autisme adalah gangguan spektrum, setiap orang dengan autisme mempunyai kekuatan dan cabaran yang berbeza.
Ciri-ciri atau Simptom Autisme
Autisme memberi kesan terhadap pelbagai aspek kehidupan penghidapnya. Simptom yang dialami oleh seorang kanak-kanak mungkin berbeza dengan yang lain.
Berikut merupakan perkara yang terkesan serta contoh-contoh simptom yang boleh terjadi kepada kanak-kanak autisme.
Kemahiran Sosial
Isu sosial adalah masalah lazim yang dialami oleh kanak-kanak autisme, dimana ia memberi impak besar kepada kehidupan seharian mereka.
Berikut merupakan masalah sosial yang mungkin akan dialami oleh kanak-kanak yang menghidap autisme:
Tidak dapat menunggu giliran.Tidak suka berkongsi minat.Mimik muka yang mendatar atau tidak sesuai dengan situasi semasa.Tidak memahami konsep ruang peribadi (personal space).Tidak gemar atau mengelak sentuhan fizikal. Sukar untuk dipujuk. Berkomunikasi hanya untuk mencapai matlamat yang dikehendaki.
Kredit Foto: Adobe Stock
Kemahiran Komunikasi
Bagi kemahiran komunikasi pula, hal ini amatlah bergantung kepada individu itu sendiri kerana ada antara kanak-kanak autisme yang mampu berkomunikasi seperti normal dan ada yang tidak dapat berkomunikasi secara langsung. Selain genetik, faktor yang memberi kesan kepada isu ini ialah cara mereka dibesarkan, keadaan persekitaran, dan pendedahan awal.
Antara contoh masalah komunikasi yang dialami oleh kanak-kanak autisme ialah:
Lambat bercakap.Menggunakan perkataan yang bertentangan dengan maksud sebenar (menggunakan dia untuk merujuk saya).Gemar mengulang perkataan atau ayat yang sama.Tidak menjawab soalan yang diajukan.Tiada isyarat badan.Tidak menunjuk kepada objek yang diingini atau tidak respon apabila seseorang menunjuk pada sesuatu.Bercakap dalam tona yang rata, seperti robot atau menyanyi.Tidak memahami gurauan atau sindiran.Tidak bermain olok-olok seperti kanak-kanak lain.Minat dan kelakuan yang aneh.
Kebiasaanya, kanak-kanak autisme juga didapati mempunyai minat dan kelakuan yang lain daripada yang lain. Antara yang dapat diperhatikan ialah:
Suka menyusun mainan dan objek dalam satu barisan.Sering bermain dengan mainan yang sama dan dengan cara yang sama.Minat yang khusus pada satu bahagian objek seperti tayar pada kereta mainan.Harus melalui rutin yang sama.Mudah merasa sedih dengan perubahan yang kecil.Taksub kepada satu minat atau hobi.Sangat tersusun.Berulang-ulang kali mengepak tangan, menggoncang badan dan berpusing dalam bulatan.
Kredit Foto: Adobe Stock
Simptom lain yang boleh dialami oleh kanak-kanak autisme:
Sering mengamuk.Tabiat makan dan tidur yang aneh.Terlebih aktif.Panas baran.Bertindak melulu.Sukar untuk fokus.Cenderung untuk mencederakan diri sendiri.Mood yang tidak normal dan sering kali tidak stabil.Terlalu takut atau tidak mempunyai perasaan takut.Reaksi yang keterlaluan atau tidak sesuai.
Punca-punca Autisme
Kredit Foto: update.com
Punca-punca atau penyebab berlakunya autisme merupakan antara soalan yang sering ditanya ibu bapa selepas anak mereka didiagnos autisme.
Kajian menunjukkan bahawa ia terjadi disebabkan oleh gabungan pengaruh genetik dan nongenetik dan juga persekitaran.
Selain daripada itu, pengambilan pemakanan yang tidak sihat seawal usia kandungan juga merupakan antara faktor kelahiran bayi dengan masalah autisme.
Pensyarah Kanan Jabatan Pendidikan Khas Universiti Pendidikan Sultan Idris, Prof Madya Dr M Kannamah yang dipetik daripada mstar,
Ibu muda sekarang gemar makan makanan bergoreng terutamanya makanan segera seperti sosej dan burger yang kita tahu sangat tidak sihat kerana mengandungi bahan pengawet yang tinggi dan boleh mengakibatkan toksik dalam badan menjadi tinggi.
Apabila ia diambil lagi-lagi di awal usia kandungan, secara tidak langsung boleh memberi kesan terhadap kandungan seperti mendapat anak yang mempunyai masalah autisme itu sendiri.
Jadi, sebab itu pentingnya pemakanan yang sihat dan seimbang sejurus Mama disahkan mengandung.
Rawatan-rawatan Khusus Untuk Kanak-kanak Autisme
Kredit Foto: Adobe Stock
Aplikasi Tingkah Laku Gunaan (ABA)
Berdasarkan laman rasmi Autism Malaysia, Applied Behavioural Analysis (ABA) atau Analisis Perilaku Terapan (ABA) adalah rawatan berdasarkan kajian dalam tingkah laku dan pembelajaran bagi kanak-kanak autisme, yang menunjukkan keberkesanan sehingga 50% dimana mereka yang mendapat rawatan ini berjaya mengejar pencapaian umur kanak-kanak normal.
ABA merupakan program yang menyeluruh dan mampat, yang boleh dijalankan berdasarkan tahap individu tersebut untuk memenuhi keperluan mereka dan ia boleh digunakan untuk mengajar kemahiran kehidupan seharian seperti percakapan, bahasa, kemahiran bersosial, akademik, dan kemahiran kognitif.
Rawatan Percakapan
Fokus rawatan ini dalah untuk menambah baik kemahian komunikasi anak-anak, sama ada dari segi verbal seperti percakapan atau mereka mungkin diajar bahasa isyarat atau gambar untuk berkomunikasi.
Terapi Carakerja atau Occupational Therapy (OT)
Kaedah ini adalah untuk mengajar kemahiran motor anak-anak, dan juga rutin harian agar mereka dapat berdikari semampu yang boleh.
Kemahiran harian yang dimaksudkan termasuklah memakai baju sendiri, makan, mandi, memegang pensil dan sebagainya.
Kaedah ini sangat disyorkan untuk anak-anak Mama dan perlu dilakukan sejak mereka muda lagi supaya menenangkan hati Mama semakin mereka meningkat usia.
Ubat-ubatan
Kredit Foto: Adobe Stock
Tidak dinafikan bahawa masih tiada rawatan yang spesifik untuk merawat autisme. Namun, terdapat beberapa kaedah perubatan yang dapat membantu individu autisme untuk menjalani kehidupan seharian mereka dengan lebih baik.
Ianya adalah seperti mengawal tahap tenaga yang tinggi, kebimbangan yang tinggi atau tingkah laku agresif.
Oleh itu, amatlah penting untuk Mama dan Papa bekerjasama dengan doktor yang mempunyai pengalaman dengan anak autisme dan memantau anak anda dari masa ke semasa untuk mengetahui perkembangan dan kesan daripada kaedah rawatan ini.
Pemakanan
Dari segi pemakanan, ada diet yang perlu untuk Mama dan Papa tidak berikan makanan tersebut kepada mereka. Malah, ada juga yang hanya menggunakan pil vitamin dan mineral.
Namun begitu, masih belum ada bukti atau kajian kukuh mengenai pemakanan dan suplemen kesihatan untuk anak-anak autisme.
Apa yang Mama boleh cuba adalah untuk mengelakkan daripada memberi makanan atau minuman yang mengandungi soya, gluten, atau kasein dan juga bahan-bahan berasaskan gandum atau tenusu.
Terdapat beberapa pendapat pakar yang mengatakan diet bebas kasein dan gluten adalah pilihan yang terbaik untuk anak-anak autisme.
Peranan atau Tanggungjawab Ibu Bapa
Kredit Foto: dokterkamu.com
Aktif Untuk Mendapatkan Pemeriksaan dengan Pakar
Pemeriksaan perkembangan disyorkan bagi kanak-kanak yang berusia 9, 18 dan 30 bulan. Berikut adalah beberapa pilihan pemeriksaan yang tersedia:
Temu bual ibu bapa – Supaya doktor memahami maklumat dan pemerhatian anda tentang keadaan perubatan, perangai dan perkembangan anak anda.Pemeriksaan perubatan – Pemeriksaan neurologi, pemeriksaan makmal, pemeriksaan genetik, alat pemeriksaan autisme.Pemeriksaan pendengaranPemerhatian doktorUcapan dan penilaian bahasaPemeriksaan kognitifPenilaian berfungsi yang menyesuaikan diriPenilaian sensori-motor
Segera Mendapatkan Bantuan Dari Awal
Dapatkan nasihat doktor dengan segera dan pastikan doktor tersebut adalah pakar dalam masalah perkembangan untuk nasihat yang lebih tepat. Berikut adalah beberapa pilihan rawatan bagi autisme:
Ubat – Doktor mungkin akan memberikan ubat untuk merawat gejala seperti kemurungan, kejang, hiperaktif atau kebimbangan.Perubahan diet – Terdapat beberapa jenis vitamin dan nutrien yang diperlukan oleh kanak-kanak dengan gangguan perkembangan dan ia berbeza bagi setiap individu. Dapatkan nasihat daripada doktor anda.Terapi – Terapi perilaku, terapi bahasa pertuturan, terapi berasaskan permainan dan terapi fizikal.
Jangan Hanya Menunggu Diagnosis
Anak anda perlu melalui pelbagai penilaian untuk didiagnosis mempunyai autisme dan ini akan mengambil sedikit masa. Jika tanda-tanda yang anda perhatikan jelas menunjukkan bahawa anak anda adalah istimewa, lebih baik jika anda membawanya untuk rawatan dengan segera.
Kredit Foto: Adobe Stock
Didik Diri Anda Mengenai Autisme
Mama Siti faham bahawa tidak mudah untuk ibu bapa pada awalnya menerima hakikat tentang keadaan anak yang disahkan autisme.
Tapi, Mama dan Papa harus belajar tentang autisme. Anda akan mempelajari pelbagai perkara baharu, disamping membantunya untuk membesar dan membuat keputusan yang baik untuk anak anda.
Sentiasa rujuk pakar, dan dapatkan nasihat daripada ibu bapa lain yang lebih berpengalaman.
Jadi Pakar Untuk Anak Anda Sendiri
Walaupun anda sudah membawa anak anda berjumpa pakar yang lebih mahir dalam bidang ini, Mama harus ingat bahawa anda berada di kedudukan yang jauh lebih tinggi dan lebih baik, kerana anda lebih banyak meluangkan masa bersama anak-anak.
Andalah individu yang terdekat untuk memnatau perkembangan dan perilaku anak-anak. Jadi, janganlah menolak tanggungjawab ini atau hanya harapkan doktor sahaja.
Mama perhatikan perkembangannya dan catatkan di dalam sebuah buku atau di ‘Note’ di dalam telefon pintar anda.
Ini juga boleh dilakukan sebaik sahaja anak anda dilahirkan, yang menjadikannya lebih berkesan untuk mengetahui masalah perkembangan dengan lebih awal.
Pelakon, Zarina Zainuddin bersama anak-anaknya. (Kredit: ohbulan.com)
Memulakan Tabiat di Rumah
Sama seperti hari-hari biasa, penglibatan ibu bapa dalam aktiviti harian anak-anak autisme adalah penting. Antara contoh tabiat yang boleh dilakukan bersama-sama di rumah:
Biarkan anak anda mengikuti jadual rutin.Ajarkan mereka tugasan mudah dengan menunjukkan langkah satu-persatu.Melatih dan biarkan mereka belajar berdasarkan minat mereka.Pastikan rutin harian, cara belajar, terapi dan juga interaksi mereka konsisten.Puji mereka setiap kali mereka melakukan sesuatu yang betul dan jangan memperkecilkan  mereka jika ia salah.Tingkatkan kekuatan dan cuba memperbaiki kelemahan mereka.Memahami cara pembelajaran anak anda dan berusaha untuk memperbaikinya, baik dari segi pendengaran, penglihatan dan kinestetik.
Apabila Mama dan Papa menghabiskan sebahagian besar masa dengan anda, tabiat mudah ini sekiranya dipraktikkan akan dapat membantu anak-anak di masa hadapan.


Nama Anak Perempuan Huruf I yang Indah Maksudnya

Adakah mama tercari-cari nama untuk anak perempuan yang bermula dari huruf I? Mestilah nak nama anak perempuan yang indah, murni dan elok ertinya betul tak?
Mama Siti yakin mesti mama semua pening nak bagi nama apa sebab banyak sangat nama. Nak kata rambang mata tapi bukan..haih “complicated” pula jadinya.
Jangan risau, ambillah masa dan jangan terburu-buru apabila memilih nama untuk cahaya mata mama. Ini kerana nama yang dipilih itulah yang akan diangkat sehingga dewasa kelak. Moga-moga mama memilih nama yang elok dan ada maksud dalam Islam. InsyaAllah.
Nama Anak Perempuan Huruf I Dengan Maksud Dalam Islam

Ibadah – Ibadah, amal yang diredhai AllahIbnah  – Anak perempuanIbrisim – SuteraIbriz – Emas murniIbroh – PengajaranIbtihaj  – Kesenangan, kebahagiaanIbtihal –  Mohon kepada Allah, permohonanIbtisam  – SenyumanIffah  – Tahu harga diriIffat  – Kesucian, kemurnian, kesopanan, kesederhanaan, Kehormatan diri

Iftikhar –  Kehormatan, pembawa kehormatan, kebanggaanIftinan –  Mengagumkan, menarik perhatianIkbar –  MengagumkanIkhtiar –  Upaya dan usaha pilihanIklil  – MahkotaIklilah  – Mahkota; permataIkram  – MemuliakanIlham  – Wahyu, ilham, isyarat yang baikIman  – Iman, keimananImani  – Kepercayaanku

Imanina  – Iman kamiImarah –  Pembangunan, kemakmuranImtinan –  Anugerah IllahiImtithal  – Ketaatan yang sopanInaam  – Pemberian kenikmatanInaan –  Pemberian kenikmatanInan  – Tali kendaliInara  – Berkarisma, pintarInas  – Kebaikan, keramah-tamahan, KelembutanInayah  – Perlindungan

Insyirah  – Kegembiraan, Kelegaan hatiIntisar  – Keberhasilan, kemenanganIntishar  – KemenanganIrbah  – Pikiran tajam, akalIrdina  – Kehormatan kami, kebajikan/keberkatanIris  – Sejenis bungaIrsa  – PelangiIrtiyah  – KesenanganIsaad  – Yang membahagiakan, Beroleh taufiqIsaaf  – Pertolongan

Ishmah – Terhindar dr dosaIshraq  – Cahaya, sinarIsmah  – Terhindar dari dosaIstiqamah  – Kelurusan, ketulusanIsyq  – SayangItidal – KeseimbanganItimad – Percaya, KepercayaanIzdihar  – Berkilau, Perkembangan, kemajuanIzyan – PerhiasanIzz – KekuatanIzzah – Mulia
Semoga bermanfaat untuk mama sekalian. Mama Siti doakan supaya nama anak perempuan yang dipilih itu adalah yang terbaik sehinggalah ke-akhirnya. Amin.


Tidak Semua Protein Susu Adalah Sama: Adakah Susu Untuk Kanak-kanak Yang Sedang Membesar Mengandungi Protein Susu A2^ Semula Jadi?

Semua orang tahu bahawa susu adalah salah satu sumber tenaga yang penuh dengan nutrien untuk kanak-kanak. Susu adalah makanan serba lengkap yang sangat baik kerana kaya dengan kalsium, protein, kalium, dan vitamin lain yang menyokong pemakanan yang baik. Sebab itu susu sering dianggap sebagai sebahagian sumber penting dalam diet seharian anak-anak.
Bercakap mengenai khasiat susu untuk kanak-kanak, adakah mama tahu bahawa tidak semua protein susu dihasilkan sama?
SEMULA JADI DAN ASLI: PROTEIN SUSU A2^
Susu lembu biasa yang terdapat di pasaran biasanya mengandungi dua protein utama yang dikenali sebagai protein A1 dan A2.

Lebih dari 5,000 tahun yang lalu, semua susu lembu hanya mengandungi protein A2. Mengikuti perubahan zaman, pertanian komersial menyebabkan mutasi genetik semula jadi berlaku dan ini mengakibatkan perubahan jenis protein yang dihasilkan dalam susu lembu.
Hal ini menyebabkan kebanyakan lembu biasa juga menghasilkan protein A1 dalam susu mereka. Perbezaan antara protein A1 dan A2 sebenarnya sangat kecil nilainya. Strukturnya hanya berbeza dengan satu asid amino! Namun, variasi kecil itu mungkin memberi kesan besar pada cara protein dicerna.
PROTEIN SUSU A2^: PROTEIN SEMULA JADI ^ UNTUK MEMUDAHKAN PENGHADAMAN
Struktur protein A1 boleh menyebabkan ketidakselesaan pada perut dan sistem penghadaman, sementara pembaharuan sains menunjukkan bahawa susu A2 yang hanya mengandungi protein A2 kurang dikaitkan dengan masalah pencernaan.

Kajian yang dilakukan pada kanak-kanak dan orang dewasa prasekolah menunjukkan bahawa pengambilan susu dengan protein susu A2 kebanyakkannya kurang dikaitkan dengan ketidakselesaan perut seperti perut penuh/kenyang, sakit perut dan masalah kembung perut1.
PROTEIN SUSU A2^: SUSU PROTEIN YANG ASLI DAN SEMULA JADI
Secara umumnya, sangat jarang untuk baka lembu asli yang tulen (yang juga dikenali sebagai lembu A2) dapat menghasilkan protein A2. Sebenarnya, hanya 30% lembu di dunia boleh menghasilkan protein susu A2 yang semula jadi dan lembu-lembu A2 tersebut hanya dapat dikenal pasti melalui ujian DNA yang teliti.
Oleh itu, jika Mama sering membeli susu biasa atau susu formula dari rak-rak di pasaraya, kemungkinan susu yang anda beli untuk anak anda sebenarnya mengandungi kedua-dua protein susu A1 dan A2.
Susu dengan protein susu A2^ adalah protein susu asli, tulen, dan semula jadi yang diperoleh daripada lembu. Dengan ini, kita dapat menyimpulkan bahawa susu dengan protein susu A2^ adalah bentuk susu yang paling asli!

Oleh itu, wahai Mama-mama sekalian, jika anda mencari protein susu secara semula jadi sama seperti bagaimana anak-anak Mama membesar dengan baiknya, jom tukar susu anak anda ke susu formula yang mengandungi protein susu A2^ semula jadi seperti Enfagrow AII MindPro; Susu formula kanak-kanak yang pertama dan satu-satunya di Malaysia yang mengandungi protein susu A2** yang asli dan semula jadi!
KENALI ENFAGROW AII MINDPRO: PERTAMA DI MALAYSIA DAN SUMBER NUTRISI UTAMA ANAK-ANAK DENGAN PROTEIN SUSU A2^** SEMULA JADI!

Dengan pengalaman lebih dari 100 tahun, Enfagrow A +, jenama #1*  yang disyorkan pakar kanak-kanak, memperkenalkan Enfagrow AII MindPro; susu formula kanak-kanak pertama** dan satu-satunya di Malaysia dengan protein susu A2 yang mudah dicerna dan diperoleh daripada lembu-lembu A2 di New Zealand*.
Ia mengandungi protein susu A2^ semula jadi yang diperoleh daripada lembu-lembu A2 di New Zealand yang hanya menghasilkan protein susu A2. Lembu yang sihat dan bebas ini merumput di padang yang subur dengan udara segar di Alps Selatan di New Zealand.
Sebagai tambahan kepada protein susu A2^ yang tulen dan asli, Enfagrow AII MindPro juga mengandungi MFGM dan tahap DHA2 yang disyorkan oleh pakar-pakar di dunia, yang membantu menyokong perkembangan otak anak-anak. Ia juga tidak mengandungi sebarang gula tambahan3!
CUBA ENFAGROW AII MINDPRO SEKARANG!
Tidak sabar untuk memberikan anak anda kebaikan dan merasai perbezaan susu formula dengan protein susu A2 ^? Beli Enfagrow AII MindPro di Mead Johnson Nutrition Official Store, Enfagrow A + Shopee Official Store, Manjaku, dan juga di kedai-kedai eksklusif lain hari ini!

Untuk masa yang terhad, Enfagrow AII MindPro mempunyai Program Jaminan Pulangan Wang 14 Hari* yang membolehkan anda mengembalikan produk ini sekiranya anda tidak berpuas hati dengannya.
Sekiranya Mama ingin mengetahui dengan lebih lanjut mengenai kebaikan Enfagrow AII MindPro untuk anak anda, layari Laman Web Rasmi Enfagrow dan dapatkan lebih banyak maklumat bagaimana susu formula kanak-kanak dengan protein susu A2 ini baik untuk anak anda!
Mama juga boleh mendapatkan Enfagrow AII MindPro di Motherhood.com.my. Untuk anak yang lebih gembira dan tidak terganggu dengan masalah penghadaman, jangan lupa untuk memberikan susu kebaikan semula jadi kepada anak anda hari ini!
*Tertakluk kepada terma dan syarat
^ Merujuk kepada A2 Beta Casein Protein dari Susu Skim A2
* Lebih daripada 90% susu A2 dari New Zealand
** Berbanding dengan semua jenama susu formula kanak-kanak di Malaysia pada Mac 2021
# Berdasarkan 2020 MJN HCP Brand Health Tracker – Wave 1 Report
Rujukan
Brooke-Taylor S, Dwyer K, Woodford K, Kost N. Systematic Review of the Gastrointestinal Effects of A1 Compared with A2 -Casein. Adv Nutr, 2017 Sep 15; 8(5):739-748.FAO/WHO menyarankan pengambilan harian DHA dalam jumlah 10-12mg/kg berat badan untuk kanak-kanak berumur 12-24 bulan atau 100-150mg DHA+EPA untuk kanak-kanak berumur 2-4 tahun. Rujukan: FAO FAO 2010. Lemak dan asid lemak dalam pemakanan manusia. Laporan oleh rundingan pakar. Kertas 91 FAO Makanan dan Pemakanan FAO:Rom.Berdasarkan Peraturan-peraturan Makanan Malaysia 1985, Peraturan 118, Gula merujuk kepada sukrosa.
Artikel ini telah diolah daripada versi Bahasa Inggeris di Motherhood Story.


Maklumat Cuti Bersalin Bagi Sektor Kerajaan Dan Swasta Di Malaysia Yang Terkini

Ibu-ibu yang sedang menunggu due date mesti kadang-kadang confuse berapa hari sebenarnya cuti bersalin yang dibenarkan kan? Tidak kiralah anda bekerja di sektor kerajaan mahupun swasta.
Cuti bersalin ini sangat penting untuk kita tuntut daripada majikan masing-masing. Ia sangat penting untuk kita berehat, memulihkan sistem tubuh badan, dan juga bonding bersama bayi yang baru lahir.

Foto Kredit: hmetro.com.my
Kali ini, saya ingin kongsikan mengenai cuti bersalin bagi kedua-dua sektor yang ada di Malaysia ini.
Berapa Hari Cuti Bersalin Yang Dibenarkan?
#Sektor Swasta#
Bagi yang bekerja untuk sektor swasta:
Cuti bersalin adalah 90 hari. Pelaksanaan Pekeliling Cuti Bersalin Swasta: Pekerja Wanita Dapat 90 Hari mengikut akta kerja atau akta buruh terbaru dan terkini.
Jika majikan anda berdegil dengan tidak memberikan hak anda untuk mendapatkan cuti selama 90 hari, anda boleh melaporkan kepada pihak berkuasa.
Kakitangan Swasta:
Majikan wajib membenarkan anda untuk cuti bersalin selama 90 hari dan sekiranya tidak mengikuti perkara yang terkandung dalam Akta Kerja 1955, majikan boleh diambil tindakan. Apa yang telah diumumkan sebenarnya adalah mengikut kepada standard antarabangsa. Tidak mengambil kira pangkat gaji, semua pekerja layak untuk mendapat keistimewaan ini. Jikalau anda bersetuju, tidak usah risau dengan risiko diberhentikan kerja kerana sepanjang cuti bersalin anda itu adalah menepati undang-undang di bawah akta kerja/akta buruh.Cuti tahunan pekerja swasta ini tertakluk kepada maksimum 5 orang anak sahaja.Jikalau usia kandungan sudah mencecah 22 minggu dan ke atas, anda layak untuk menikmati cuti bersalin.Para suami juga akan mendapat 3 hari cuti dengan gaji berjalan seperti biasa.
Foto Kredit: ohbulan.com
#Sektor Kerajaan#
Bagi yang bekerja untuk sektor kerajaan:
Kerajaan beri 360 hari cuti bersalin melalui pekeliling dan pengumuman Jabatan Perkhidmatan Awam JPA yang terkini.
Kakitangan Kerajaan:
Setiap kakitangan kerajaan wanita berhak dan layak untuk merasai tempoh cuti bersalin penjawat awam dan kakitangan kerajaan selama 360 hari, sepanjang tempoh berkhidmat dengan kerajaan Malaysia.Jadi tidak kisah mahu mengambil berapa hari dengan syarat kelayakan, cuti bersalin kakitangan kerajaan mestilah sekurang-kurangnya 60 hari hingga 90 hari maksimum untuk setiap kelahiran. Mama boleh minta untuk mula bercuti 14 hari lebih awal dari jangkaan tarikh kelahiran bayi mama.Anda akan menerima bayaran gaji penuh sepanjang anda bercuti.Apabila cuti anda telah habis digunakan, anda juga akan tetap dibolehkan untuk bercuti tetapi tanpa menerima gaji.Anda akan diberikan cuti dengan syarat anda telah hamil sekurang-kurangnya 22 minggu.Sekiranya anda telah bersalin dalam tempoh anda mengambil cuti belajar, cuti bersalin anda tidak akan dikira atau tersentuh.Walau bagaimanapun, jumlah cuti yang akan diluluskan adalah bergantung kepada keadaan semasa tempat kerja anda.
Cuti untuk Bapa
Foto Kredit: Shutterstock
Kebanyakan majikan telah menyediakan kelebihan ini apabila undang-undang rasmi telah menggubal bahawa seorang suami juga layak mendapat paternity leave.
Penjawat awam Malaysia sebenarnya berhak untuk cuti teman isteri bersalin selama 7 hari dan ada juga sesetengah kerajaan negeri membenarkan suami mengambil cuti bersalin sehingga 14 hari.
Bagi syarikat swasta pula, ada yang membenarkan satu hingga tiga hari paternity leave bagi suami, namun ia bergantung kepada syarikat masing-masing.
Nasihat Mama Siti untuk anda yang menantikan kelahiran cahaya mata adalah lebih baik untuk anda usul periksa dengan HR mengenai cuti bersalin untuk mendapatkan lebih kepastian dan mengelakkan salah faham.
Namun begitu, jika cuti yang diberikan adalah tidak sama seperti yang termaktub dalam undang-undang di Malaysia, anda boleh melaporkan kepada pihak berkuasa.


Himpunan Nama-Nama Indah Anak Perempuan Huruf H

Adakah mama tercari-cari nama untuk anak perempuan yang bermula dari huruf H? Mestilah nak nama anak perempuan huruf H yang indah, murni dan elok ertinya betul tak?
Mama Siti yakin mesti mama semua pening nak bagi nama apa sebab banyak sangat nama yang best. Tapi lagi best kalau nama tu ada maksud yang baik.
Jangan risau, ambillah masa dan jangan terburu-buru apabila memilih nama untuk cahaya mata mama. Ini kerana nama yang dipilih itulah yang akan diangkat sehingga dewasa kelak. Moga-moga mama memilih nama yang elok dan ada maksud dalam Islam. InsyaAllah.
Nama Anak Perempuan Huruf H Bersama Erti Dalam Islam

Habbaba : memeliki daya tarikHabibah : kekasih, Habibiti : kekasihkuHabrah : sukacitaHabriyah : pintarHadarah : cantik, mengagumkan, hijauHadia : menjaga, perlakuan yang baiHadijah : dapat dipercayaHadirah : cantik, mengagumkanHadiqa : cantikm anggun, taman

Hadfah: yang mempunyai matlamatHadharah : kemajuanHadhimah : pengasuh, pendidik Hadhinah : pengasuh, pendidikHadhirah : yang hadir, adaHadiah : pemberian (hadiah) – pemberi petunjukHadiya : yang memimpin, penunjuk jalanHadiyyah : pemberian, hadiahHadzkadina : yang taat kepada agamHadzikah : pandai, cerdik

Hadzkya : cerdasHafa : hujan yang lembutHafawati : sambutanku yang hangatHafeeza : PelindunHaffafa : kegemilangan, kilauan, damai, angin lembutHafidah : cucuHafidhah : pemelihara, penghafalHafiya : sangat baikHafiyah : sambutan yang hangatHafiza : penjaga

Hafizhah : penghafal, penjagaHafiy : yang memuliakanHafla : jenius, berpengetahuan luasHaflah : pengaruh, kekuasaan, hasilHafni : nisbahHafsa : bulanHafshah : nama istri Nabi Muhammad SAW, harimau betina, pemberaniHafthah : dipelihara, dilindungiHafziyah : nisbahHaibah : berwibawa

Haida : jantung, hatiHaidah : adil, jujurHaidar : pemberani, singaHaifa : perempuan yg langsingHa’ilah : disegani, ditakutiHaimamah : pengawalan, penjagaanHaimanah : penguasaanHaisha : KehidupanHaiwah : kehidupanHaiyan : yang hidup

Haiyun : Berbudi mulia Haizuran : pemersatuHajar : Istri nabi Ibraahiim a.s..Hajidah : senang shalat tahajudHajjar : nama istri Nabí Ibrahim AsHakimah : hakim, bijaksanaHallabah : angin dingin disertai hujanHalah : lingkaran cahaya, bas cahaya di sekitar bulanHalawah : kemanisanHalawati : kemanisanku

Haliah : yang memakai perhiasanHalifah : persahabatan, perjanjianHalila : anah yang terkena hujanHalilah : wanita keluarga Halili : nisbah, halalHalima : sabar, toleran. lemah lembut; bentuk kata feminin dari Halim.Halimah : sabar, berakal, santunHalumah : pemaaf, penyabarHalwa / Halwah : manis Hamadah : kepujian
Semoga bermanfaat untuk mama sekalian. Mama Siti doakan supaya nama anak perempuan berhuruf H yang dipilih itu adalah yang terbaik sehinggalah keakhirnya. Amin.


Posisi Tidur Ibu Hamil Yang Boleh Membantu Anda Tidur Dengan Selesa & Selamat

Untuk Mama semua yang sedang mengandung, waktu inilah anda memerlukan tidur yang lebih nyenyak dan berkualiti berbanding sebelumnya.
Tetapi, hakikatnya, semakin kandungan membesar, semakin sukar untuk kita tidur dengan selesa dan mendapatkan tidur yang nyenyak.
Mencari posisi tidur yang selesa bagi ibu hamil boleh menjadi sesuatu yang mencabar. Tambahan pula, tidak semua posisi tidur boleh dilakukan semasa kehamilan. Kadang-kadang, baring sahaja pun menjadi tidak selesa!
Jom cuba posisi-posisi tidur bagi ibu hamil seperti berikut:
3 Posisi Tidur Ibu Hamil
1) Tidur di atas perut semasa mengandung

Foto Kredit: Pregnancy’s Health
Sekiranya kedudukan kegemaran mama adalah secara “tummy down”, ia adalah tidak apa-apa – sehinggalah perut mama berasa tidak selesa lagi dan pada ketika itulah mama harus menukar posisi tidur.
Kebiasaannya, posisi ini hanyalah sesuai ketika kandungan anda masih lagi dalam trimester pertama sahaja.
2) Tidur berbaring semasa mengandung
Foto Kredit: Shutterstock
Sesetengah pakar mengesyorkan wanita hamil untuk mengelakkan daripada tidur berbaring semasa trimester kedua dan ketiga. Kenapa?
Posisi tidur belakang akan meletakkan seluruh berat rahim dan bayi yang sedang membesar di bahagian punggung, usus dan vena cava (urat utama yang mengalirkan darah kembali ke jantung dari badan bahagian bawah badan).
Tekanan ini boleh menyebabkan rasa sakit belakang dan buasir, serta mengganggu sistem pencernaan, peredaran darah, dan mungkin menyebabkan hipotensi (tekanan darah rendah), yang akan membuatkan anda pening.
Tetapi jangan risau kalau mama bangun-bangun je dah dalam posisi tidur di punggung kerana kita bukan sedar pun ketika tengah tidur betul tak?
3) Tidur mengiring semasa mengandung
Foto Kredit: Shutterstock
Semasa trimester kedua dan ketiga, kalau boleh, tidur mengiring ke kiri. Ia sangat disyorkan oleh beberapa pakar dan sesuai untuk Mama dan si manja dalam kandungan.
Posisi tidur ibu hamil secara mengiring ini akan membuatkan aliran darah dan nutrien secara optima ke plasenta (yang bermaksud kurang tekanan pada vena cava) dan meningkatkan fungsi ginjal, dan kurang pembengkakan di kaki, pergelangan kaki dan tangan anda.
Apakah yang anda boleh lakukan untuk tidur dengan lebih baik?
Foto Kredit: Shutterstock
Jangan risau Mama. Terdapat beberapa perkara atau kaedah yang Mama boleh cuba untuk mendapatkan posisi tidur ketika hamil yang lebih baik dan selesa.
Wujudkan rutin tidur yang santai dan relaks.Kekalkan waktu tidur dan bangun tidur secara konsisten.Elakkan penggunaan alatan elektronik sekurang-kurangnya satu jam sebelum tidur. Atau, Mama harus kurangkan brightness semasa menggunakan telefon bimbit dan elakkan cahaya terang.Hadkan kafein dalam gaya pemakanan anda.Meringankan tekanan dengan melakukan yoga, meditasi atau terapi mengurut.Tidur mengiring. Anda mungkin memerlukan maternity pillows untuk menyokong punggung dan lutut semasa tidur.Hadkan masalah pernafasan dengan mengangkat kepala ketika anda tidur.Kekal hidrat untuk membantu mengurangkan kekejangan kaki.
Makanan yang boleh Membantu Ibu Mengandung Tidur dengan Lena
Pisang
Foto Kredit: Trade Vistas
Tahukah mama bahawa pisang pada dasarnya adalah ‘pil tidur’ dalam kulit? Mereka kaya dengan magnesium dan kalium yang membantu otot berehat.
Pisang juga mengandungi nutrien yang membantu melepaskan melatonin, sejenis hormon yang mengawal kitaran tidur. Oleh sebab itu, Mama disarankan untuk menjadikan pisang sebagai salah satu snek sebelum tidur.
Ajaklah suami beli pisang banyak-banyak dan letak di rumah masing-masing ya.
Walnut
Foto Kredit: Healthline
Kacang lazat ini adalah sumber triptofan semula jadi yang sangat baik dan ia juga menawarkan sumber melatonin yang unik.
Kaya dengan asid lemak penting Omega-3, sebilangan kecil walnut adalah makanan ringan lain yang boleh anda makan setiap kali anda memerlukan sedikit bantuan untuk tidur.
Kailan
Foto Kredit: Inspired Taste
Sayur hijau yang gelap dan berdaun adalah sumber kalsium yang sangat baik. Kailan juga mengandungi banyak antioksidan, zat besi dan folat untuk menjaga sistem imunisasi badan dan juga pencernaan.
Nasi
Foto Kredit: Shutterstock
Menurut kajian tertentu, beras putih yang mempunyai indeks glisemik tinggi mampu merangsang pengeluaran serotonin yang dapat meningkatkan kualiti tidur.
Semoga perkongsian ini bermanfaat untuk mama-mama semua yang sedang “struggle” untuk tidur. Jikalau masalah tidur yang tidak selesa berpanjangan, Mama Siti nasihatkan untuk segera berjumpa dengan doktor supaya dapat mengelakkan perkara yang tidak diingini berlaku.


Kepentingan Mengajar Si Kecil untuk Berenang Pada Usia Muda

Membesarkan anak-anak adalah salah satu pengalaman paling berharga di dunia, dan adalah wajar bagi ibu bapa untuk memastikan anak-anak mereka memperolehi yang terbaik dalam setiap aspek kehidupan baik dari segi pendidikan, kualiti hidup, dan zaman kanak-kanak yang bahagia untuk memastikan kesihatan mental dan fizikal mereka.

Koordinasi badan dan pengembangan otot ditingkatkan melalui aktiviti berenang.
Ada banyak perkara yang harus dipertimbangkan oleh ibu bapa pada setiap tahap perkembangan anak-anak. Salah satu perkara yang selalu digalakkan oleh ibu bapa adalah supaya anak-anak mereka mengambil bahagian dalam aktiviti luar/fizikal kerana aktiviti seperti ini bukan sahaja penting untuk kesihatan tetapi ia juga dapat membawa kesan positif sepanjang hayat terhadap peningkatan kesihatan, kemahiran motor dan kognitif, tabiat harian dan sebagainya.
Dengan kata lain, aktiviti fizikal memberi sokongan padu untuk membina watak dan perkembangan kemahiran si kecil.
Berenang merupakan salah satu aktiviti yang paling digemari terutamanya di Malaysa yang bercuaca panas sepanjang tahun.
Malaysia juga mempunyai lokasi perairan yang popular, termasuklah pantai-pantai yang indah dan banyak kolam renang yang menarik.
Untuk memastikan si kecil dapat menikmati keindahan destinasi perairan tempatan bersama keluarga tecinta, adalah penting untuk mereka belajar berenang agar mereka tidak takut akan air daripada usia yang kecil. Namun, masih ada sebilangan ibu bapa yang menolak idea untuk mendedahkan anak-anak mereka kepada bahan kimia dan air yang sejuk di kolam renang.
Ibu bapa juga amat risaukan soal keselamatan. Lagi-lagilah dengan kehadiran wabak Covid-19 yang masih menular, kebanyakan ibu bapa bimbang untuk mendedahkan anak-anak mereka kepada sebarang aktiviti berkaitan dengan air.
Kolam air yang bersih dan jernih menggunakan sistem penapisan dan sanitasi Waterco.
Oleh kerana itu, kebanyakan sekolah dan pusat renang seperti Happy Fish Swim School amat mementingkan dan mengutamakan tahap kebersihan dengan mematuhi garis panduan yang ditetapkan kerajaan dengan mensanitasikan kolam renang dan memastikan paras kolam air yang dibenarkan.
Kolam renang untuk bayi dan kanak-kanak mesti mematuhi garis panduan air dengan sebaiknya kerana kulit dan badan mereka lebih sensitif terhadap impak persekitaran. Pada masa ini, pusat dan kolam awam harus mempertimbangkan pemasangan sistem pemanasan dan sanitasi kolam yang berkualiti seperti sistem Waterco (penyedia penyelesaian sehenti terkemuka untuk persekitaran air yang selamat dan sihat) untuk menyesuaikan suhu dan tahap klorin kepada standard yang selamat dan bersih khas untuk si kecil sambil meminimumkan penggunaan dan kos tenaga,kata Encik Tan Jian Yong, pengasas sekolah renang bayi dan kanak-kanak terkemuka di Singapura dan Malaysia, Happy Fish Swim School.
Berikut adalah beberapa sebab pentingnya bagi kanak-kanak untuk belajar berenang pada usia muda demi kemahiran yang bermanfaat buat jangka masa panjang.
1. Berenang pada usia muda mampu membantu si kecil mengatasi rasa takut terhadap air sambil mendapatkan manfaat senaman badan
Ianya penting untuk kanak-kanak untuk belajar berenang pada usia yang muda supaya mereka tidak rasa takut terhadap air. Keselesaan adalah komponen yang perlu diutamakan apabila berada dalam kolam air.
Kanak-kanak akan diajar teknik pernafasan yang betul untuk menanamkan keyakinan waktu berenang. Walaupun kebanyakan anak kecil tidak secara semula jadi takut akan air, mereka dapat menyesuaikan diri dengan persekitaran air dengan lebih mudah jika mereka diajar berenang pada usia yang muda untuk mengelakkan rasa takut akan air apabila usia meningkat.
Semakin awal kanak-kanak mula berenang, semakin pendek tempoh peralihan untuk mereka rasa selesa dalam air lalu semakin mudah untuk bertambah baik dalam aktiviti berenang.
Ketahanan air bertindak untuk menahan dan menyokong badan si kecil sambil mengurangkan beban sendi dan otot mereka dan ini mampu mencegah kecederaan. Tidak seperti sukan lain seperti berlari, berenang lebih sesuai untuk kanak-kanak kerana ia tidak agresif lalu mampu meningkatkan koordinasi badanjelas Encik Tan
2. Berenang membawa manfaat kesihatan dan meningkatkan koordinasi badan
Berenang sangat bermanfaat untuk kesihatan kardiovaskular. Kardiovaskular adalah sistem peredaran darah untuk membekalkan darah ke seluruh badan.
Melalui berenang, badan kanak-kanak akan dilatih untuk menggunakan oksigen dengan lebih berkesan yang seterusnya membantu menguatkan jantung, saluran darah, otak dan paru-paru.
Berenang juga sesuai untuk kanak-kanak yang menghidap asma. Ini kerana ketika mereka menahan nafas di dalam air, ia membantu mengembangkan kapasiti paru-paru dan meningkatkan kemampuan mereka untuk mengawal pernafasan.
Selain itu, ketika kanak-kanak diminta untuk menggerakkan tangan dan kaki pada masa yang sama ketika berenang, mereka menggerakkan otot mereka untuk kekuatan dan kawalan yang lebih cekap.
Ini menyumbang kepada peningkatan koordinasi dan keseimbangan badan. Ia bukan tugas yang mudah bagi si kecil untuk menyatukan pergerakan badan mereka.
Latihan yang kerap mampu menggalakkan mereka untuk turut berusaha dalam aktiviti lain dalam kehidupan seharian seperti berlari, menulis dan banyak lagi!
3. Berenang meningkatkan fungsi kognitif
Semasa berenang, kanak-kanak menggerakkan tangan dan kaki mereka pada masa yang sama dan ini mendorong pergerakan corak silang dua hala.
Pergerakan menggunakan tangan dan kaki secara berlawanan akan membantu pertumbuhan otak dengan membina neuron terutama di corpus callosum yang bertindak untuk memindahkan maklumat yang kompleks antara dua bahagian otak.
Oleh itu, berenang akan membantu mempermudahkan komunikasi dan pencernaan maklumat dan dalam jangka masa panjang, ia membolehkan kanak-kanak meningkatkan kemahiran membaca, perkembangan bahasa dan juga kesedaran ruang.
Kanak-kanak akan belajar untuk menggerakkan kedua-dua belah badan mereka dan belajar untuk menyelaraskan pergerakan mereka dengan lebih baik apabila mereka belajar untuk berenang.
Selalunya, corpus callosum akan selesai berkembang pada usia 12 tahun, jadi mengapa tidak mengambil kesempatan ini untuk meningkatkan perkembangan otak si kecil anda lebih awal?
Penyambungan otak juga penting untuk koordinasi tangan-mata yang baik. Otak bertanggungjawab untuk menukar isyarat untuk mengkoordinasikan mata dan tangan untuk memastikan mereka berada pada sasaran yang sama. Latihan seperti berenang dapat membantu penyambungan otak dan meningkatkan lagi kemahiran ini.
4. Meningkatkan keyakinan diri dan keyakinan sosial
Berenang adalah cara terbaik untuk bersosial. Apabila menghadiri kelas renang, kanak-kanak akan bertemu rakan-rakan seusia, para tenaga pengajar dan ibu bapa atau penjaga.
Ini membolehkan si kecil berinteraksi dengan mereka yang berada di luar zon selesa dan belajar untuk berfungsi dalam kumpulan. Jalinan hubungan bersama rakan belajar dapat melahirkan interaksi sosial yang positif dalam persekitaran pembelajaran yang menyeronokkan justeru membantu meningkatkan keyakinan diri si kecil.
Ia membolehkan mereka menjadi lebih selesa bertemu rakan baru. Sama seperti latihan lain, berenang juga dapat membantu kanak-kanak menghilangkan kegelisahan dan perasaan negatif demi meningkatkan kesihatan emosi mereka.
Interaksi sosial semasa berenang mendorong perkembangan kesihatan mental kanak-kanak.
Berenang bukan sahaja membawa manfaat seumur hidup kepada kanak-kanak dan memberi mereka kemahiran hidup yang penting, ia juga mengajar mereka tentang keselamatan air dan kepentingan kebersihan.
Pengetahuan mengenai keselamatan air adalah penting bagi si kecil supaya mereka ketahui cara untuk mengelakkan diri daripada bahaya lalu kekal tenang semasa berada dalam situasi yang tidak diingini.
Dengan semua langkah keselamatan dan garis panduan air kolam yang ada, anda tidak perlu takut apabila si kecil anda berada di kolam renang. Dorong mereka untuk mula berenang pada usia muda dan mereka pasti akan menghargai dan menikmati faedahnya buat selama-lamanya.
Walaupun kita masih berada dalam sekatan PKP, ia belum terlambat untuk memulakan rancangan untuk memasukkan aktiviti berenang ke dalam rutin harian anak-anak kita sejurus selesainya sekatan ini.
Berenang boleh menjadi salah satu aktiviti keluarga untuk mengeratkan lagi hubungan bersama anak-anak kita dan bukan sahaja itu, aktiviti ini juga penting untuk gaya hidup yang lebih sihat!


Nama Anak Perempuan Huruf Z

WAHH..ada orang tu hamil anak perempuan la..Mesti tak sabar nak berkongsi minat dalam “GIRLS ONLY THINGZZ” bersama anak kan? Macam la Mama Siti tak tahu.
Anak perempuan ni sebenarnya akan membawa keindahan dalam hidup kita. Jadi, berilah nama yang indah juga pada bakal puteri nanti.
Tak tahu nak bagi nama apa? Teringin nak bagi nama yang bermula dengan huruf Z tapi takde idea? JANGAN RISAU.
Kat sini Mama Siti dah senaraikan nama anak perempuan huruf Z bersama dengan ertinya dalam Islam.
Nama Anak Perempuan Huruf Z bersama Erti dalam Islam

Zabrajad : Batu permata menyerupai zamrudZaahidah : Wanita yang bersungguh-sungguhZaahira : TamuZaahirah : BerkilauanZaahiyah : Indah, berseriZaakiyah : Baik, tumbuhZaara : Bunga yang cantikZaeemah : PemimpinZaenuri : Bunga yang ada di surga (bentuk lain dari Zunaira)Zafifa : Yang cepat

Zafira : Yang murah hatiZaha : BerseriZahabiya : EmasZahida, Zahidah : Wanita yang bersungguh-sungguhZahirah : Cahaya yang bersihZahira : TamuZahirah : Bercahaya; BerkilauanZahiyah : ElokZahiyyah : Muka yang berseri, bunga mekarZahra : Bagus, indah, bersinar terang

Zahrah : Bunga, keindahanZahratusitah : Bunga putih berseriZahro, Zahrotu, Zahrotun, Zahrotus : BungaZahrotussita : Bunga (gabungan dari Zahrotu) dan putih berseri (Sita)Zahwah : CantikZaib : CantikZaiba : Sabar, tahan uji, teguhZaidah : Suatu kelebihanZa’imah : PemimpinZaina : Cantik

Zainab : Nama istri Nabi Muhammad SAWZaini : CantikZaitun : Buah ZaitunZairah : Tamu, pengunjungZaizafun : Semacam pohon dengan bunga berwarna putih dan harum baunyaZalikhah : Yang berjalan paling depanZakhruf : Emas, keindahanZakhrufullayli : Keindahan malamZakhyra : Yang selalu mengingat Allah (bentuk lain dari Zakirah)Zakia : Bersih, suci

Zakiyah : Bagus, suciZakiyyah : Baik, terpujiZakirah : Yang selalu mengingat AllahZalfa : Kulit mutiaraZalikkah : Yang mendahuluiZalsa : MartabatZalzabila : Mata air di surgaZamzam : Air zamzam, air yang berkumpulZameelah : Teman, cantikZameenah : Intelek, cerdas

Zanbaqah  : Untaian  kalungZanirah : Kecil dan lembut ; TaliZaniratuddiyanah : Penyambung agama-agamaZanubiyah : Nama dari ratu Syria yang terkenalZararah : Taman burungZareenah : EmasZari’ah : Yang menanamZarinah : Nama wanita dahuluZarqa, Zarqah : Biru ; KebiruanZarminah : Menyenangkan; Emas yang berharga

Zarqaah : Langit biru, jernihZartajh : RatuZaura : Kuatnya keinginan, cita-citaZawiyah : Cantik dan rampingZayanah : Sesuatu yang cantik (bentuk lain dari Zayaan)Zaybah : CantikZayyana : Sesuatu yang cantikZayyanah : Wajah rupawanZeba : CantikZeenat : Sangat cantik
Semoga bermanfaat! InsyaAllah nama yang dipilih untuk anak perempuan mama mempunyai maksud sebaik-baiknya dalam Islam.